Υβριδικός πόλεμος - Geopolitics & Daily News\nΗ Τουρκία επανέρχεται, ως αναμενόταν, στην περιοχή νοτίως του Καστελλορίζου, με την έκδοση Navtex για σεισμικές έρευνες. Το επιχείρησε και το 2018 και μας προϊδέασε στις 31 Ιανουαρίου του 2020, όταν το «Ορούτς Ρέις» έκανε αβλαβή διέλευση σχεδόν 200 μίλια νοτίως του Καστελλορίζου. Ακόμη και τώρα, δεν είναι σίγουρο ότι θα προχωρήσει στην πρόκληση κρίσης με την Ελλάδα, αν και η ένταση κλιμακώνεται επικίνδυνα.\nΑν τελικά το τουρκικό σεισμογραφικό διεξαγάγει έρευνες στο σύνολο της επικράτειας που έχει δεσμεύσει η Αγκυρα (σημειώνεται πως σε ανάλογες περιπτώσεις το μεν 2012 το είχε αποφύγει, το δε 2018 είχε αποτύχει), θα πρόκειται για μονομερή προκλητική ενέργεια, που θα δώσει επιπλέον επιχειρήματα και μοχλούς πίεσης στην Αθήνα για να απαιτήσει κυρώσεις.\nΜία τέτοια κίνηση, θα αφήσει εκτεθειμένους όσους εξακολουθούν να αντιστέκονται στη λήψη μέτρων, ενώ η Αθήνα επέδειξε – και με την παρουσία της στο Βερολίνο – ότι προκρίνει την ειρηνική και μέσω διαλόγου διευθέτηση. Το ενδεχόμενο συμφωνίας Ελλάδας – Αιγύπτου, η λήψη 70 δισ. από το Ταμείο Ανάκαμψης (εδώ η Τουρκία θεωρεί ότι αδικείται, αφού για χρόνια πασχίζει να εξασφαλίσει επιπρόσθετα κεφάλαια για το Προσφυγομεταναστευτικό), η θέση της ΕΕ ότι προϋπόθεση για την πρόοδο στις ευρωτουρκικές σχέσεις είναι η διακοπή των παράνομων δραστηριοτήτων της Αγκυρας στην Ανατολική Μεσόγειο, καθώς και το τεστάρισμα των αντιδράσεων (πολιτικών και πολιτών, με τη διασπορά ψευδών ειδήσεων και πανικού) και της επιχειρησιακής μας ετοιμότητας, συνέβαλαν λιγότερο ή περισσότερο στην έκδοση της Νavtex.\nΗ Τουρκία επιχειρεί να μεταφέρει την πίεση στην ελληνική πλευρά ώστε είτε να δημιουργήσει ντε φάκτο τετελεσμένα, είτε/και να αντιστρέψει τους όρους μελλοντικής διαπραγμάτευσης, μεταφέροντας το βάρος της απόφασης εμπλοκής στην ελληνική πλευρά. Σε λίγες ώρες θα ξέρουμε αν είναι αποφασισμένη να μπει σε περιπέτειες και πόσο θα «μετρήσει» αυτή τη φορά την αναμενόμενη αντίθεση του διεθνούς παράγοντα.\n*Ο Κωνσταντίνος Φίλης είναι εκτελεστικός διευθυντής ΙΔΙΣ\nPrevious Για ποιο λόγο ο Μακρόν στηρίζει Ελλάδα\nNext Ο άγγελος της ιστορίας και το παρελθόν ως μέλλον;


Ελένη Κοφτερού (ποιήτρια) και Μιχάλης Μακρόπουλος (πεζογράφος) σε μια ιδιαίτερη επιστολική νουβέλα, που ξεδιπλώνουν τόσο το λογοτεχνικό τους ταλέντο όσο και μια ασυνήθιστη υπόθεση.\nΌλο το βιβλίο αποτελείται από τα «γράμματα» που ανταλλάζουν οι δύο σύντροφοι μεταξύ τους. Δεν υπάρχει τρίτο πρόσωπο ούτε κάποιος άλλος τρόπος αφήγησης. Τα γράμματα αυτά όμως είναι αρκετά για να δώσουν όλη την έκταση της ιστορίας και όλο το βάθος των συναισθημάτων των δύο ηρώων. Η μεταξύ τους σχέση είναι τόσο όμορφα αποτυπωμένη, τόσο λεπτά καταγεγραμμένη, που την αισθάνεσαι ως αναγνώστης μαζί με τα πρόσωπα του βιβλίου.\nΈνα βιβλίο που περιλαμβάνει μια αποστολή σε έναν πλανήτη θα μπορούσε κάλλιστα να στραφεί προς την επιστημονική φαντασία, όμως το ενδιαφέρον με τον «Άρη» είναι ότι περιορίζεται στο συναισθηματικό σκέλος. Πώς διαμορφώνεται η σχέση των δύο ηρώων; Πώς επηρεάζεται ο πρωταγωνιστής μας, αλλά και οι συνάδελφοι του, από την παραμονή στον έρημο πλανήτη; Η αγάπη μπορεί να είναι η λύση; Έχει νόημα να κουβαλούμε τις μνήμες μας;\nΟ «Άρης» είναι το εξαιρετικό αποτέλεσμα της συνεργασίας δύο διαφορετικών λογοτεχνικών φωνών. Συνδυάζει πετυχημένα το φανταστικό στοιχείο με το απόλυτα ρεαλιστικό, την ψυχρότητα μιας επιστημονικής αποστολής με τον λυρισμό μιας βαθιάς αγάπης, την έννοια της μοναξιάς με την έννοια της επικοινωνίας. Θα θέλαμε να διαβάζουμε πιο συχνά βιβλία σαν κι αυτό.


Τελειόφοιτος αρχιτέκτονας. Απόφοιτος της Δραματικής του Εθνικού. Εδώ και τρία χρόνια δουλεύει ασταμάτητα στο θέατρο. Αν έβαζε μια λεζάντα δίπλα στο όνομα του θα ήταν ο στίχος του «Midnight summer dream» των Stranglers «Woke up on a good day/and the world was wonderful/a midnight summer dream had me in its spell...».\nΜε λίγη τύχη θα... καταφέρω να ζω στο Μπουένος Άιρες μέχρι τα βαθιά γεράματα.\nΟι αξίες της πίστης, της αγάπης και της ελπίδας είναι πραγματικά αλληλένδετες και αλληλοεξαρτώμενες. Θέλοντας και μη, νομίζω πως μόνο η αγάπη έχει μείνει κάπως ζωντανή - ή καλύτερα γίνεται προσπάθεια να μείνει ζωντανή. Τα υπόλοιπα τα έχουν πετσοκόψει οι βάρβαροι καιροί που ζούμε.\nStatus Update: Δημήτρης Σωτήριου, χορευτής - χορογράφος Μάιος 24, 2018\nΕίσαι ηθοποιός; Πες μας μια γκάφα σου


Tech News| The Greek Technology Magazine: RIP ΜeeGO, καλώς ήλθες Tizen! H Samsung, η Intel και η Linux φτιάχνουν καινούριο OS\nΗ Samsung είδε πως το bada δεν ήταν αρκετό για την εμπειρία που θέλουν να ζήσουν οι καταναλωτές της. Το Tizen, αν εξελιχθεί σε αυτό που φανταζόμαστε, ίσως, (λέμε ίσως) αποτελέσει και το καινούριο φόβητρο για το Android. Όσοι πιστοί developers ενδιαφέρεστε να «αναπτυχθείτε» κι εσείς με την νέα πλατφόρμα, καλό είναι να επισκέπτεστε συχνά το site. Εμείς, θα σας κρατούμε ενήμερους.


ΑΣΤΕΑΝ • Η μεγαλύτερη μαθητική κοινότητα • iSchool\nΤο iSchool είναι η μεγαλύτερη μαθητική διαδικτυακή κοινότητα με 68,230 εγγεγραμμένα μέλη και 2,448,420 μηνύματα σε 77,525 θέματα. Αυτή τη στιγμή μαζί με εσάς απολαμβάνουν το iSchool άλλα 384 άτομα.\nH Μικελάννα αυτή τη στιγμή δεν είναι συνδεδεμένη. Είναι 27 ετών και Φοιτητής . Έχει γράψει 17 μηνύματα.\nH Mikelanna5 έγραψε: στις 14:50, 23-08-09:\nΠαιδιά ξέρει κανείς κάτι για την Α.Σ.Τ.Ε.ΑΝ?????\nΔεν μπορώ να βρώ κάτι στο forum και την έχω δηλώσει πρώτη και μάλλον εκεί θα μπώ!!!\nΕμφάνιση περισσότερων μηνυμάτων του χρήστη Mikelanna5\nH maraki love έγραψε: στις 15:01, 23-08-09:\nH Mikelanna5 έγραψε: στις 15:08, 23-08-09:\nαντε να βγουν και οι βάσεις να τελειωνόυμε!!!!!\nH maraki love έγραψε: στις 15:09, 23-08-09:\nΑρχική Δημοσίευση από Mikelanna5\nτίποτα,να'σαι καλά! καλή επιτυχία!\nΟ Νίκος αυτή τη στιγμή δεν είναι συνδεδεμένος Είναι 25 ετών , Μεταπτυχιακός φοιτητής του τμήματος Παιδαγωγικό Δημοτικής Εκπαίδευσης Κρήτης (Ρέθυμνο) και μας γράφει απο Ρέθυμνο (Ρέθυμνο). Έχει γράψει 1,888 μηνύματα.\nO νικος ρεθυμνο έγραψε: στις 13:03, 27-12-16:\nΠαιδιά είναι κάποιος από το φόρουμ φοιτητής στην ΑΣΤΕΑΝ; Ή έχετε γνωστό , ο οποίος σπουδάζει εκεί και έχει άποψη για το πρόγραμμα σπουδών, την πρακτική άσκηση και τη ζωή στον Άγιο Νικόλαο;


«Έχουν διαλέξει πλευρά και μάλιστα τη λάθος πλευρά. Εμείς επιλέγουμε να σταθούμε στο πλευρό εκείνων που πήγαν κόντρα στον φόβο και τη στοχοποίηση και επέλεξαν να σπάσουν την σιωπή τους και να εκθέσουν πρόσωπα της τηλεοπτικής βιομηχανίας και του θεάτρου που μέχρι πρότινος θεωρούσαν τους εαυτούς τους άτρωτους και είχαν επαναπαυθεί στην ασφάλεια της εξουσίας που τους παρείχε η θέση τους. Είμαστε με την πλευρά του Δικαίου και θα παλέψουμε για να μην μπορούν να σταθούν πουθενά τα αμετανόητα καθάρματα και οι απολογητές τους» αναφέρει σε ανακοίνωση του ο Ρουβίκωνας.\nTags: Νίκος Ευαγγελάτος, Ρουβίκωνας, Τατιάνα Στεφανίδου\nΠέθανε σε ηλικία 89 ετών ο εικαστικός Κωνσταντίνος Ξενάκης. Ο διεθνής, κοσμοπολίτης εικαστικός της ελληνικής διασποράς γεννήθηκε το 1931 στο Κάιρο, όπου έκανε και τα πρώτα του βήματα στη ζωγραφική. Σπούδασε στο Παρίσι (1956-1961), αρχιτεκτονική και διακόσμηση εσωτερικών χώρων, και ζωγραφική. Ακολούθησε τα parapolitikaargolida.gr στο Google News! Ζωντανά όλες οι ειδήσεις. Η πρώτη του ατομική έκθεση […]\nΑνησυχία έχει προκαλέσει το γεγονός ότι η διοικήτρια του νοσοκομείου Σπάρτης, Ευη Παπαγεωργίου, η οποία όπως ανάρτησε στο προφίλ της στα βγήκε θετική στον κορονοιο. Να σημειώσουμε ότι η κυρία Παπαγεωργίου έκανε στις 7 Ιανουαρίου το εμβόλιο κατά της πανδημίας και ο Δήμος Σπάρτης παραμένει σε καθολικό lockdown. Share on Facebook Tweet Follow us Share […]


Ποια είναι το πρόστιμα των τριμηνιαίων συγκεντρωτικών καταστάσεων (ΜΥΦ) - Σχόλια Νέων ειδήσεων κόμβου - Κοινότητα Λογιστών Βήμα συζητήσεων\nNovember 24, 2015 in Σχόλια Νέων ειδήσεων κόμβου\n100 ΕΥΡΩ Η ΑΠΟΚΛΙΣΗ ΣΤΙΣ ΜΥΦ ΣΤΗ ΚΑΘΑΡΗ ΑΞΙΑ ? ΧΩΡΙΣ ΤΟ ΦΠΑ. ΣΩΣΤΑ?\nΠάντως η εγκύκλιος δεν ξεκαθαρίζει τα πράγματα ιδιαίτερα.\n1. Πρόστιμο 100 ευρώ, αλλά πάνω σε τι στις τριμηνιαίες ή στις ετήσιες;\n2. Η προθεσμία για την διόρθωση των αποκλίσεων χωρίς πρόστιμο είναι ως το τέλος Νοέμβρη ή ως το τέλος Δεκέμβρη;\nη διορθωση των αποκλισεων ειναι εως το τελος Δεκεμβρη....\nΔΙΟΡΘΩΣΕΙΣ ΜΟΝΟ ΓΙΑ ΠΡΟΜΗΘΕΥΤΕΣ ΤΑ ΕΣΟΔΑ ΠΑΙΔΙΑ ΠΡΕΠΕΙ ΝΑ ΣΤΑΛΟΥΝ ΚΑΙ ΝΑ ΣΥΜΦΩΝΗΣΟΥΝ ΤΩΡΑ.\nαυτο βρε παιδια απο που προκυπτει παλι;;;\nειναι απανωτα τα χτυπηματα και δεν τα προλαβαινω.......\nμάλλον από εδώ..\nΆρθρο 6 πολ.1022/2014\nΔιασταυρώσεις και ΕκκαθάρισηΚατά τη διάρκεια του ημερολογιακού έτους, τα υποβληθέντα στοιχεία των καταστάσεων πελατών−προμηθευτών διασταυρώνονται από τη Γενική Γραμματεία Δημοσίων Εσόδων και οι ασυμφωνίες και αποκλίσεις αναρτώνται στους «λογαριασμούς» των υπόχρεων προσώπων, που τηρούνται στο διαδικτυακό τόπο του Υπουργείου Οικονομικών, ώστε να έχουν τη δυνατότητα προσαρμογής και περαιτέρω διόρθωσης αυτών. Για τη διόρθωση των αποκλίσεων στα υποβληθέντα στοιχεία προμηθευτών, μπορεί να υποβάλλεται τροποποιητική δήλωση μέχρι το τέλος του Μαρτίου του επόμενου ημερολογιακού έτους που αφορούν. Δεν απαιτείται η διόρθωση των ως άνω αποκλίσεων, εφόσον η συνολική αξία των αποκλίσεων ανά αντισυμβαλλόμενο δεν ξεπερνά τα εκατό (100) ευρώ. Ειδικά για τη διόρθωση των αποκλίσεων στα υποβληθέντα στοιχεία προμηθευτών για το ημερολογιακό έτος 2014, υποβάλλεται τροποποιητική δήλωση μέχρι και 31/12/2015. Για το ημερολογιακό έτος 2015, η τροποποιητική δήλωση για τη διόρθωση των αποκλίσεων υποβάλλεται μέχρι και 30/11/2016.\nΤο πόσο θα είναι το πρόστιμο θα το βρούμε.\nΑυτό που δεν θα βρίσκουμε αν δεν καταργηθεί αυτό το έκτρωμα φοβάμαι ότι θα είναι... επιχείρηση χωρίς πρόστιμο...\nMARIAZAK, jim1970, PRESJOHN and 3 others\nΠάντως αφού διορθώνουμε μόνο τις αποκλίσεις για τα έξοδα στην ουσία το μόνο που μας μένει είναι να συμφωνήσουμε με τα έξοδα που μας έχει δηλώσει ο άλλος σαν έσοδα αφού ό άλλος δεν θα μπορεί να αλλάξει τίποτα.\nΠροφανώς βέβαια τα έσοδα των πελατών μας τα έχουμε συνήθως όλα, αλλά πάντα μπορεί να έχουν γίνει λάθη στην καταχώρηση.\nκαι μια ισως αφελης ερωτηση..... ωραια κανουμε τις διορθωσεις των αποκλισεων των προμηθευτων στις μυφ ως 31/12/15....μετα τι?τροποποιητικες φπα και εισοδημα? η απλα τα αφηνουμε ετσι με το δεδομενο οτι εκπεσαμε λιγοτερο φορο απο φπα και εισοδημα? γιατι αν μπουμε σε διαδικασια τροποποιητικων ,ενα τριμηνο τουλαχιστον πρεπει να ασχολουμαστε αποκλειστικα με αυτο....\nευχαριστω για τις απαντησεις σας!! ( ) ....\nδλδ εμεις κοιταμε εως 30/11 να συμφωνει εστω η καρτελα των εσοδων των πελατων μας και για τα εξοδα βλεπουμε εως 31/12...σωστα;;\nαπ τη στιγμη ομως που καποιοι δεν εχουν στειλει ακομα ΜΥΦ γτ εχουν περιθωριο εως τις 30/11 να το κανουν, πως θα ξερουμε αν συμφωνουμε;;; δλδ αν περιμενω να τα στειλουν 30/11 στις 9μμ και μου βγει αποκλιση στα εσοδα μου εχω 3 ωρες να διορθωσω και να συμφωνησω;;;\nΤι μας ψεκάζουν ρε!!\nΕίστε σοβαροί που θα κάνετε τροποποιητικές???!!\nΣτην τελική τι φταίμε εμείς εάν οι άλλοι δεν μας έφεραν τα παραστατικά!!?\nΠαιδιά λίγη περηφάνια, γιατί το επάγγελμα θα ξεφτιλιστεί τελείως!!!\nόπως τα δικά σου έξοδα εμφανίζουν αποκλίσεις ανάλογα με τι έσοδα έχουν δηλώσει οι άλλοι το ίδιο και τα δικά σου έσοδα θα εμφανίζουν αποκλίσεις ανάλογα με το τι έχουν δηλώσει οι πελάτες ως έξοδο. Απλώς τα έσοδα είναι λίγο πολύ γνωστά, σε αντίθεση με τα έξοδα που τιμολόγια ξεχνιούνται ή παραλαμβάνονται καθυστερημένα.\nΝα θέσω δυο ερωτήματα\nΕγώ έχω υποβάλλει σε απλογραφικά βιβλία έσοδα και έξοδα ανά μήνα και όχι κάθε τρίμηνο, αυτό επέχει πρόστιμο?\nΚαι μια ακόμη ερώτηση , τις ΑΠΛ, των πρατηρίων κάποιοι τις περνάνε ως τιμολόγια με αποτέλεσμα το πρατήριο να φαίνεται ότι δεν έχει στείλει κάποια έσοδα διότι τα έχει περάσει ως έσοδα από ταμειακή, τι κάνουμε σε αυτή την περίπτωση??\nΚαλά τα λες. Κοίτα να περάσεις εσύ σωστά όλα τα έσοδα και για τα έξοδα μη σκας.\nναι δε διαφωνω! σιγουρα τα εσοδα μας ειναι στανταρ σε γενικες γραμμες αυτο ομως δεν σημαινει οτι δεν υπαρχουν και καποια τιμολογια εσοδων "εξαφανισμενα".....ετσι δεν ειναι....;;\nεκει ο μονος τροπος να το ανακαλυψω ειναι να στειλει ο αντισυμ/νος εγκαιρα για να προλαβω ως τις 30/11 να ανακαλυψω, να διορθωσω, να συμφωνησω.....\nπραγματικα ειναι μια κωμωδια αυτο που παιζει με τις ΜΥΦ....\nυποθετω.... πως δεν υπαρχει προβλημα με τη μηνιαια υποβολη.... δεν παιρνω κ ορκο ομως! ρωτηστε το στη ΔΟΥ ....\nοσο για το αλλο στην περιπτωση που η ΑΛΠ εχει επανω τον ΑΦΜ και τον αριθμο κυκλοφοριας του οχηματος, τοτε αυτη περναει ως τιμολογιο και οχι ως λοιπες δαπανες.... δειτε αν προκειται γ τετοια περιπτωση....\nΜαρια, αυτός που πήρε την ΑΠΛ , καλά έκανε και την πέρασε ως τιμολόγιο , ο πρατηριούχος όμως το έχει περάσει ως έσοδο από ταμειακή , πως θα συμφωνήσουν?\nΜαρία, δεν τα περνάει ως τιμολόγιο, τα περνάει ως δαπάνες και επέχει θέση τιμολογίου.. προσοχή..\nΠωλήσεις βενζίνης και πετρελαίου κίνησης, από πρατήρια υγρών καυσίμων Τα πρατήρια υγρών καυσίμων, για τις πωλήσεις βενζίνης και πετρελαίου κίνησης, προς άλλους υπόχρεους απεικόνισης συναλλαγών, το δημόσιο, τους δήμους κ.λπ., αξίας μέχρι τριακόσια (300) ευρώ, μπορεί να εκδίδουν αποδείξεις (με αναγραφή του αριθμού κυκλοφορίας του οχήματος του αντισυμβαλλόμενου) οι οποίες καταχωρούνται, στις καταστάσεις πελατών και προμηθευτών, τόσο από τον εκδότη όσο και τον λήπτη, συγκεντρωτικά με τις λοιπές αποδείξεις λιανικών συναλλαγών.\nΑκόμη κι αν αναγράφεται ο ΑΦΜ στις ΑΛΠ, δεν μπορούν να καταχωρηθούν σαν τιμολόγια στις καταστάσεις καθώς ο αντισυμβαλλόμενος (πρατήριο) δεν θα τα υποβάλλει σαν τέτοια.\nΔεν πρόκειται να συμφωνήσει τίποτα λέμεεεεε\n@!#[email protected]#$%#$%#$% ΜΥΦ\nΑυτο ηξερα και εγω , αρα τον παιρνω τηλ και του λεω να τα περασει ωσ δαπανες.\nτιποτα απολυτως ομως!!\nη ΠΟΛ αυτη ομως δεν κανει λογο για τον ΑΦΜ.... οποτε αν δεν αναγραφεται ο ΑΦΜ τοτε ναι σιγουρα παει στις λοιπες δαπανες....\nτο λεω γτ εχω τετοιες περιπτωσεις και δεν υπηρξε προβλημα στη διασταυρωση..... δλδ σε κανα 2 αποδειξεις υπηρχε ο ΑΦΜ και το πρατηριο και εγω τα περασαμε στις ΜΥΦ ως τιμολογιο....\nδε ξερω βρε παιδια ... ελεος πια μ αυτες τις ΜΥΦ.


Έλληνας πρωταθλητής πήρε αργυρό μετάλλιο για την… Τουρκία! • Η Άποψη\nΈλληνας πρωταθλητής πήρε αργυρό μετάλλιο για την… Τουρκία!\nΑπό Σ Π\t 19:51 - 02/02/2018 Τελευταία Ενημέρωση 19:56 - 02/02/2018\nΣκάνδαλο μεγατόνων συγκλονίζει τις τελευταίες ημέρες το ελληνικό τζούντο, μετά την παραχώρηση του Ρομάν Μουστόπουλου στην Τουρκία κάτω από τη… μύτη της ΕΟΕ και της πολιτικής ηγεσίας του αθλητισμού!\nΆραγε ο υφυπουργός Αθλητισμού Γιώργος Βασιλειάδης και ο ΓΓΑ Ιούλιος Συναδινός τι προτίθενται να κάνουν γι’ αυτό το καραμπινάτο σκάνδαλο;\nΟ Θεοδωράκης κάρφωσε τον Βγόντζα για το συλλαλητήριο\nΚΙΝΗΜΑ ΑΛΛΑΓΗΣ: Εξοστρακισμός Βγόντζα και μήνυμα στον ΣΥΡΙΖΑ (για τα συλλαλητήρια)\nΠανελλήνιο Πρωτάθλημα Τζούντο: Έπαιξαν ξύλο και στις απονομές (video)\nΣκαρφάλωσε δύο θέσεις ο Ντανατσίδης\nΜπλεξίματα για Μπενφίκα!\nΑντιμέτωπη με ποινή φυλάκισης επτά ετών η Μαρία Σαράποβα!\n«Γάζωσαν» ύποπτο για το σκάνδαλο της FIFA στο Μεξικό!\nΝίκος Κλουβάτος, ο μακροβιότερος ενεργός αθλητής τζούντο παγκοσμίως!


arenalarissa.gr | SportFeeds.GR\nΝτουρμισάι: «Ήμασταν τυχεροί, καλύτερη η Λαμία»\nΟ Φιορίν Ντουρμισάι παραδέχτηκε την ανωτερότητα της Λαμίας, ενώ τόνισε πως η ΑΕΛ ήταν τυχερή στη σχετική αναμέτρηση. Η ΑΕΛ παρέμεινε «ζωντανή» στην «μάχη» που δίνει για την παραμονή στη Super League 1. Ο Ντουρμισάι τόνισε πως η ομάδα του … Read More\nΗ ΑΕΛ είναι η μόνη εκ των τριών τελευταίων ομάδων που έχει 2 εντός έδρας ματς μέχρι το φινάλε. Το Σάββατο (24/4) θα υποδεχθει τον ΟΦΗ σε μία «μονομαχία» χωρίς… αύριο, ενώ ο Παναιτωλικός θα παίξει νωρίτερα στα Γιάννινα. Ακόμη … Read More\nΗ μάχη για την εξασφάλιση της παραμονής μαίνεται. Το παιχνίδι της Λαμίας κόντρα στην ΑΕΛ δεν ανέδειξε νικητή (0 – 0) και οι επόμενες -τρεις- αγωνιστικές θα είναι κρίσιμες. Δείτε πώς διαμορφώθηκε η βαθμολογία στα Play Out της Super League … Read More\nΜε Μουκαντζό και Καρανίκα στον «τελικό» με Λαμία\nΜε τους Μουκάντζο και Καρανίκα και επιστρέφουν, η ΑΕΛ θα φιλοξενηθεί από την Λαμία στον μεγάλο «τελικό» για την παραμονή της. Η ΑΕΛ φιλοξενείται από την Λαμία την Δευτέρα σε ένα παιχνίδι που είναι από αυτά που λέμε «τελικούς», με … Read More


Ανώτερη Σεβίλλη στο ντέρμπι - Onsports.gr\nΓιάννης Γιαννούλας\t11 Ιουνίου 2020, 09:16\nΑνώτερη Σεβίλλη στο ντέρμπι\nΤο ισπανικό πρωτάθλημα επιστρέφει στη δράση με το ντέρμπι της Σεβίλλης. Σεβίγια εναντίον Μπέτις, χωρίς κόσμο φυσικά, η γηπεδούχος είναι ανώτερη και έχει την πρώτη τύχη. Προβάδισμα για την Τοντέλα στην Πορτογαλία, κόντρα στην Αβες.\nΜετά τη Γερμανία επιστρέφει στη δράση και η Ισπανία, ένα ακόμα μεγάλο πρωτάθλημα είναι έτοιμο να δώσει το πρώτο λάκτισμα. Και με δυνατό παιχνίδι, το ντέρμπι της Σεβίλλης, η Σεβίγια θα υποδεχτεί την Μπέτις, φυσικά κεκλεισμένων των θυρών λόγω των μέτρων πρόληψης για τον κορονοϊό. Η Σεβίλλη προέρχεται ασφαλώς από καλύτερη πορεία μέχρι την διακοπή και ήταν στην 3η θέση, πίσω από το δίδυμο της Μπαρτσελόνα με τη Ρεάλ. Από την πλευρά της η Μπέτις κάνει μια μέτρια πορεία και δείχνει να συμβιβάζεται με την παραμονή στην κατηγορία. Ποντάρουμε στην ανώτερη ποιοτικά ομάδα για τον άσο του 1,85 στον ΟΠΑΠ.\nΣτην Πορτογαλία η Τοντέλα μπήκε με θετικό τρόπο στο πρωτάθλημα, έστω και με μαζική άμυνα απέσπασε το 0-0 από την Μπενφίκα, αποδεικνύοντας πως εκτός έδρας είναι εξαιρετική, ο απολογισμός της έφτασε στο 5-3-5. Για να απαλλαγεί οριστικά από τις σκοτούρες για την παραμονή στην κατηγορία, θα πρέπει να ψάξει αποτελέσματα και στην έδρα της, εκεί όπου έχει τον χειρότερο απολογισμό ως ώρας στο πρωτάθλημα, μόλις με μία νίκη σε 12 ματς. Και η αποψινή αντίπαλος Αβες είναι… ιδανική για μια εντός έδρας νίκη, η Αβες είναι ουραγός, μετρά 4 σερί ήττες και δεν έχει ρεαλιστικές ελπίδες για την παραμονή, όντας στο -12 από την 16η Μαρίτιμο. Ο άσος στο 1,75 στον ΟΠΑΠ.\n(23:00): ΣΕΒΙΛΛΗ – ΜΠΕΤΙΣ: 1 (1,85)\n(23:15): ΤΟΝΤΕΛΑ – ΑΒΕΣ: 1 (1,75)\n1 λεπτό πριν Απίστευτος Κλοπ: «Δεν πανηγυρίζουμε σαν τρελοί γιατί σεβόμαστε τον αντίπαλο» (Photos)\n1 λεπτό πριν Serie A: O Μουρίνιο έβαλε τέλος στο σερί της Νάπολι! (Videos+Photos)\n4 λεπτά πριν Ολυμπιακός-ΠΑΟΚ: Ερυθρόλευκη καταιγίδα, 2-0 στο 31' - Ασπρόμαυρες «φωνές» στο πρώτο γκολ (photos)\n14 λεπτά πριν Περιστέρι-Παναθηναϊκός ΟΠΑΠ: Το σερί των γηπεδούχων στο πρώτο ημίχρονο (video)


Ούτε... τρένα, ούτε ναυαγισμένα καράβια! Ψυχραιμία, αυτοκριτική, εγρήγορση, ενίσχυση! - PRESSARIS\nΟύτε… τρένα, ούτε ναυαγισμένα καράβια! Ψυχραιμία, αυτοκριτική, εγρήγορση, ενίσχυση!\nΑν κάποιος στο ξεκίνημα του πρωταθλήματος έλεγε ότι ο Άρης θα ήταν μετά από εννιά αγώνες 1ος, έχοντας επτά νίκες, δυο ισοπαλίες και απόσταση πέντε εώς οκτώ βαθμούς πάνω από τον 3ο της βαθμολογίας, σίγουρα θα “κατέθετε” μια ικανοποιητική προοπτική.\nΜε την ολοκλήρωση των πρώτων εννιά αγώνων μέσα στο 2017, ο Άρης έχει στο “μαξιλάρι” του όλα τα παραπάνω, έχοντας μάλιστα παίξει με αντιπάλους, τις ομάδες που θεωρητικά πριν από τη σέντρα ήταν οι άμεσοι ανταγωνιστές του: Παναχαϊκή, Δόξα Δράμας, ΟΦΗ, Τρίκαλα.\nΟπότε πρέπει να είναι ευχαριστημένοι όλοι στον Άρη; Αν θεωρήσουμε ότι ο “εχθρός του καλού, είναι το καλύτερο” η απάντηση είναι “όχι δεν πρέπει να είναι απόλυτα ευχαριστημένοι” ειδικά, εάν σκεφτεί κανείς ότι ξεκίνησε με το εντυπωσιακό 7Χ7, δίνοντας την αίσθηση ότι μπορεί να πετύχει το απόλυτο στα εννιά πρώτα παιχνίδια, ώστε να “τελειώσει” πρόωρα τη συζήτηση για το “ποιος θα κόψει το ένα από τα δυο εισιτήρια της ανόδου”…\nΒέβαια, ας μην κρυβόμαστε πίσω από το δάχτυλό μας. Από το “όχι απόλυτα ευχαριστημένοι” μέχρι το σκωτσέζικο ντους του υπέρμετρου ενθουσιασμού ή του απόλυτου αφορισμού υπάρχει τεράστια απόσταση.\nΕίναι χαρακτηριστικό του Έλληνα φιλάθλου (το οποίο το… κουβαλάει μοιραία και ο Αρειανός) να ενθουσιάζεται εύκολα, αλλά και να απογοητεύεται και να καταστροφολογεί εξίσου εύκολα. Κι εκεί που έβλεπε… τρένα, να βλέπει βραχοτσακισμένα, ναυαγισμένα καράβια!\nΚάποιες λοιπόν διαπιστώσεις…\n1. Ο φετινός Άρης είναι πολύ πιο ομάδα από πέρσι, παίζει πολύ καλύτερα και πιο αποτελεσματικά, δείχνει να έχει ποδοσφαιριστές που γνωρίζουν το πού βρίσκονται και έχουν φτάσει την ομάδα σε θέση οδηγού. Να την κυνηγούν και όχι να κυνηγάει. Κάνει φάσεις, ευκαιρίες, παίρνει νίκες, βγάζει πάθος στο γήπεδο, προσπαθεί να ανταποδώσει την αγάπη και την πίστη του κόσμου. Εχει στεγανά στ’ αποδυτήρια και μια γενικότερη ηρεμία που “αποτυπώνεται” στο γήπεδο.\n2. Χρειάζεται απόλυτη ψυχραιμία αυτήν την στιγμή. Όπως μετά από τις νίκες και το σερί, δεν επιτρεπόταν καμία θριαμβολογία ή υπερβολή, αλλά επισήμανση των λαθών, δουλειά και αποτελεσματικότητα, έτσι και τώρα. Ψυχραιμία και καθαρό μυαλό, μετά από τα δυο 0-0 με ΟΦΗ και (κυρίως) με Παναιγιάλειο και όχι πανικός και καταστροφολογία.\n3. Σε αυτήν την περίοδο της διακοπής, επιβάλλεται η αυτοκριτική. Το “ταμείο”. Τα λάθη που έγιναν, που πρέπει να διορθωθούν, να μην ξαναγίνουν, αλλά παράλληλα να γίνει και η επισήμανση των θετικών στοιχείων που υπάρχουν και δεν μπορεί να θαφτούν κάτω από το τελευταίο ισόπαλο αποτέλεσμα στο Αίγιο. Τα θετικά του φετινού Άρη είδε ο κόσμος κι αγκάλιασε ακόμη περισσότερο την ομάδα, όπως φάνηκε π.χ. στην Δράμα ή στον αγώνα με τον ΟΦΗ κι αυτά πρέπει να είναι η… μαγιά και στο 2018. Όχι ενθουσιασμός, όχι κραυγές καταστροφής.\n4. Εκείνο που επιβάλλεται τώρα είναι η εγρήγορση απ’ όλους. Από τη διοίκηση, το τεχνικό τιμ, τους παίκτες. Ανοιχτά μυαλά, ανοιχτά μάτια, μέσα στο κάδρο όλων των παραπάνω. Κανένας εφησυχασμός. Καμία “καραμέλα” του στιλ “είμαστε πρώτοι κι αήττητοι”, αλλά παραγωγική ανησυχία, χωρίς ισοπέδωση της προσπάθειας, ισοπέδωση των πάντων.\n5. Και φυσικά, χρειάζεται η ενίσχυση με την κατάλληλη διαχείριση του ρόστερ. Το ξεσκαρτάρισμα, αλλά και ο εμβολιασμός παικτών που θα δώσουν μεγαλύτερη αποτελεσματικότητα με την έναρξη του 2018.\nΟ Σπανός έδωσε θετικά δείγματα γραφής, κέρδισε πόντους, έκανε και λάθη. Όπως χθες. Για το 0-0 με τον Παναιγιάλειο έχει σημαντική ευθύνη, όπως διαχειρίστηκε το παιχνίδι μετά το 65’… Έχει κι αυτός την αποστολή του. Μια και μοναδική. Αυτή που έχει μαζί του ο Μυροφορίδης, όλοι στην διοίκηση με πρώτο τον Καρυπίδη, τους παίκτες… Οφείλουν να συνεχίσουν για την απόδραση από το τούνελ της αυτοεξορίας.\nΟ Άρης έχει ΜΟΝΟΔΡΟΜΟ: να επιστρέψει στην Α’ εθνική και μάλιστα πρωταγωνιστής. Δεν υπάρχει άλλη χρονιά στο τούνελ. Για τον σύλλογο, για τον κόσμο, για όλους. Τέσσερα χρόνια είναι πάρα πολλά…\nΈπιασε την Ντόρτμουντ στον ύπνο η Μπάγερν (video)\nΜυροφορίδης σε παίκτες: “Συνεχίζουμε…”


Η τελευταία BMW i8 βγήκε από τη γραμμή παραγωγής | Drive\nΗ τελευταία BMW i8 βγήκε από τη γραμμή παραγωγής\nΤίτλοι τέλους για την υβριδική BMW i8 μετά από 6 χρόνια και παραγωγή 20.500 μονάδων.\nΗ τελευταία i8 βγήκε από τη γραμμή παραγωγής στο εργοστάσιο Leipzig της BMW την προηγούμενη εβδομάδα, ολοκληρώνοντας μια πορεία 6 ετών για το υβριδικό σπορτσκαρ το οποίο πούλησε συνολικά 20.500 μονάδες.\nΑπό τα μέσα του 2019 και την παρουσίαση της ειδικής έκδοσης i8 Ultimate Sophisto, γνωρίζαμε πως το 2020 θα είναι η τελευταία χρονιά της BMW i8, η παραγωγή της οποίας ήταν προγραμματισμένο να ολοκληρωθεί φέτος τον Απρίλιο. Η καθυστέρηση λίγων εβδομάδων οφείλεται στο κλείσιμο του εργοστασίου για ένα διάστημα λόγω των μέτρων για περιορισμό της εξάπλωσης του COVID-19.\nΤο plug-in-hybrid σπορ μοντέλο πρωτοπαρουσιάστηκε σε μορφή πρωτοτύπου στην έκθεση Φρανκφούρτης το 2009, με την έκδοση παραγωγής να ακολουθεί το 2014. Το υβριδικό σύστημα κίνησης των i8 και i8 roadster αποτελείται από έναν τρικύλινδρο υπερτροφοδοτούμενο κινητήρα 1,5 λίτρων και έναν ηλεκτροκινητήρα. Η συνδυαστική απόδοση ήταν 362 PS, ενώ με την αναβάθμιση του 2018 αυξήθηκε στους 374 PS.\nΟι τελευταίες 18 μονάδες της i8 κατασκευάστηκαν σύμφωνα με τις προτιμήσεις των μελών του BMW i8 Club, με το τελευταίο αυτοκίνητο που βλέπετε και στην κεντρική φωτογραφία να είναι βαμμένο σε απόχρωση Portimao Blue από την παλέτα της BMW Individual.\nΟ Hans-Peter Kemser, υπεύθυνος του εργοστασίου της BMW στο Leipzig δήλωσε: «Η BMW i8 είναι ένα μοναδικό όχημα που κατασκευάστηκε από πολύ ιδιαίτερους εργαζόμενους. Η εμπειρία που αποκτήσαμε εδώ στο εργοστάσιο του Leipzig εξασφαλίζει πως το BMW Group έχει μια εξειδίκευση στο κομμάτι της ελαφριάς κατασκευής που είναι μοναδική στην αυτοκινητοβιομηχανία. Η BMW i8 είναι ένα βασικό κομμάτι του Leipzig, ένα μοντέλο πρεσβευτής του BMW Group και του εργοστασίου μας για τα τελευταία 6 χρόνια αλλά και για το μέλλον.»


Vyacheslav Σ Rebrov.\nΓεννήθηκε στις 6 Απριλίου 1945 στην Μόσχα. Αποφοίτησε από την ιστορία του κινηματογράφου Stroganov Σχολή, VGIK. Εργάστηκε στο στούντιο. Γκόρκι και άλλους. Ο καλλιτέχνης στην ταινία "Love Man", "Σχόλια από το Μέλλον", "εντοιχιστεί στο γυαλί", "Μυστηριώδεις διασκέδαση", "Black Sun" και άλλα. Ο καλλιτέχνης-παραγωγός της ταινίας "Εκεί δεν θα συναντήσετε έναν παράδεισο." Ο διευθυντής του ντοκιμαντέρ, βίντεο κλιπ και διαφημιστικά. Συντάχθηκε απο τον έγγρ. ταινία «Γιος των δύο λαών." Το 1989 οργάνωσε το στούντιο "Ρως".\nΣχετικά με τον "πελάτη από το μέλλον" και όχι μόνο. Πίνακες Συνέντευξη ιστορία καλλιτέχνη Vyacheslav Rebrov\nΣχετικά με τον "πελάτη από το μέλλον" και όχι μόνο ... (συνέχεια)\nΕίστε εδώ: Αρχική σελίδα » gostya " sozdateli filma "Vyacheslav Rebrov


Βίντεο: 350 βλάβες της ΔΕΗ από την Πρωτοχρονιά!\nSaturday, 14 January 2017 17:34\nΝέες περικοπές στο μισθολογικό κόστος μελετά η διοίκηση του ΔΕΔΔΗΕ που σημαίνει περιορισμό στις βάρδιες και μη πρόσληψη νέου προσωπικού. Τα τελευταία 10 χρόνια έχουν αποχωρήσει 30 άτομα και έχουν προσληφθεί 9. Οι συνδικαλιστές τεχνικοί κρούουν για μια ακόμα το καμπανάκι του κινδύνου καθώς οι βλάβες συνεχίζονται σε καθημερινή βάση σε όλον τον νομό.\nΗ κακοκαιρία πέρασε αλλά τα προβλήματα στο δίκτυο της ΔΕΗ συνεχίζονται. Από το πρωί μέχρι νωρίς το μεσημέρι τα συνεργεία του ΔΕΔΔΗΕ κλήθηκαν σε περισσότερες από 10 βλάβες στα Χανιά.\nΚάτοικοι της περιοχής του πάνω Κουμ Καπί και των Δικαστηρίων έμειναν το πρωί για περισσότερες από δύο ώρες χωρίς ρεύμα, με μια βλάβη που επέμενε από τις αρχές του χρόνου να τους ταλαιπωρεί ανά λίγες ημέρες.\nΤελικά η βλάβη αποκαταστάθηκε ενώ αξίζει να σημειωθεί ότι από την πρωτοχρονιά τα συνεργεία του ΔΕΔΔΗΕ έχουν αντιμετωπίσει σε όλον το νομό ούτε 10, ούτε 100 αλλά 350 βλάβες!\nΟι τεχνικοί της ΔΕΗ τονίζουν ότι το πρόβλημα στην αντιμετώπιση των βλαβών αναμένεται να ενταθεί το 2017 καθώς θα συνταξιοδοτηθούν τέσσερις υπάλληλοι και θα μείνουν μόνο 11 τεχνικοί. Ήδη η κεντρική διοίκηση του ΔΕΔΔΗΕ έχει δώσει εντολή να μειωθούν οι βάρδιες αφήνοντας ένα συνεργείο το πρωί και ένα το απόγευμα για όλον το νομό.\nΤις επόμενες ημέρες, ο γενικός διευθυντής του ΔΕΔΔΗΕ θα επισκεφτεί τα Χανιά όπου οι συνδικαλιστές θα του θέσουν όλα τα προβλήματα που αντιμετωπίζουν. Όπως τονίζουν αν και επιχειρείται οι βλάβες να περάσουν σε ιδιώτες εργολάβους σύμφωνα με πληροφορίες, δεν μπορούν να ανταπεξέλθουν στον όγκο της δουλειάς ενώ δεν έχουν και την κατάρτιση να δουλέψουν στο δίκτυο με αποτέλεσμα να καλούνται πάλι οι τεχνικοί του ΔΕΔΔΗΕ να διορθώσουν τις βλάβες.


Να γιατί η σούπα μπορεί να είναι το καλύτερο φαγητό που θα...\nΝα γιατί η σούπα μπορεί να είναι το καλύτερο φαγητό που θα φας\nΕιδικά το χειμώνα!\nΜάθε τα πάντα για τις σούπες από τον Γιάννη Χρύσου, κλινικό διαιτολόγο - διατροφολόγο.\nΗ επιλογή της σούπας\nΚαλύπτει μια τεράστια ποικιλία τροφίμων, αφού μπορεί να είναι μία κρεατόσουπα, κοτόσουπα, ψαρόσουπα, σούπα λαχανικών, οσπρίων ή ζυμαρικών.\nΕπίσης, η σούπα μπορεί να σερβιριστεί ως πρώτο ή κυρίως πιάτο. Κάτω από συγκεκριμένες προϋποθέσεις, η κατανάλωσή της μπορεί να συμβάλλει και στο μείζον ζήτημα της εποχής, την αντιμετώπιση της παχυσαρκίας.\nΟι προϋποθέσεις αυτές ορίζονται από την περιορισμένη χρήση λιπαρών υλών, όπως οι κρέμες γάλακτος ή ακόμη και το ελαιόλαδο, οι οποίες θα πρέπει να είναι περιορισμένες. Παράλληλα συμβάλλει στην επαρκή πρόσληψη λαχανικών, σημείο που ερευνητικά φαίνεται να υπολείπονται οι κάτοικοι αστικών κέντρων με το σύγχρονο τρόπο ζωής.\nΕπιπλέον, η τακτική κατανάλωση σούπας επιτρέπει την καλύτερη διαδικασία της πέψης αλλά και ενυδάτωσης του οργανισμού, χάρη στην υψηλή περιεκτικότητα σε φυτικές ίνες και υγρά αντίστοιχα.\nΣχετικά με τα διάφορα είδη σούπας, το θερμιδικό περιεχόμενο αλλά και τα περιεχόμενα θρεπτικά συστατικά διαφέρουν. Γι' αυτό μια σούπα:\nΠεριέχει πλειάδα βιταμινών και ιχνοστοιχείων που προέρχονται από τα διάφορα λαχανικά που χρησιμοποιούνται ανάλογα την εποχή (εποχικά λαχανικά πρέπει να προτιμώνται). Η θερμιδική αξία εξαρτάται από το περιεχόμενο ελαιόλαδο, αφού τα λαχανικά παρουσιάζουν χαμηλό θερμιδικό περιεχόμενο.\nΕάν χρησιμοποιείς μία κουταλιά της σούπας ελαιόλαδο ανά μερίδα, τότε συνολικά η κάθε μερίδα δεν αποδίδει περισσότερες από 200 θερμίδες.\nΕάν η ίδια σούπα εμπλουτιστεί με μικρή ποσότητα ζυμαρικών ή ρυζιού, τότε η θερμιδική αξία φθάνει περίπου τις 300 θερμίδες, παρέχοντας όμως και ενέργεια άμεσης χρήσης για τον ανθρώπινο οργανισμό.\nΑπό ζωικό τρόφιμο\nΠρώτη θέση κατέχει η ψαρόσουπα, η οποία προσφέρει ένα σημαντικό ποσό πρωτεϊνών που εκχυλίζονται από το ψάρι, ενώ παράλληλα παρουσιάζει χαμηλή περιεκτικότητα σε λιπαρά.\nΚοντά σε αυτή τη θέση βρίσκεται και η κοτόσουπα, εφόσον παραχθεί από κοτόπουλο που του έχει προηγουμένως αφαιρεθεί το δέρμα.\nΣε αντίθετη περίπτωση, το τελικό παρασκεύασμα παρουσιάζει υψηλή περιεκτικότητα σε κεκορεσμένα λιπαρά, όπως και η περίπτωση της κρεατόσουπας. Το γεγονός αυτό αυξάνει τις θερμίδες που αποδίδουν οι εν λόγω σούπες.\nΣε κάθε περίπτωση, η χρήση λαχανικών θα πρέπει να θεωρείται προϋπόθεση στη δημιουργία μίας σούπας.\nΜυστικά για τέλεια σούπα!\n- Σκέπασε με το καπάκι της κατσαρόλας Έτσι, δε χάνονται πολύτιμες βιταμίνες και μέταλλα από τα λαχανικά που βράζουν.\n- Λιγότερο λίπος Εάν θέλεις να αφαιρέσεις το περιττό λίπος από τη σούπα, ρίξε μέσα ένα παγάκι. Το επιπλέον λίπος θα κολλήσει γύρω του!\n- Ακόμη λιγότερο λίπος Βάλε τη μαγειρεμένη σούπα στο ψυγείο για 1-2 ώρες. Το λίπος θα παγώσει και θα ανέβει στην επιφάνεια του φαγητού. Έτσι, μπορείς να το αφαιρέσεις εύκολα με κουτάλα.\n- Για να χυλώσει ή να πήξει μια αραιή σούπα, χτύπησε στο μπλέντερ μερικές βρασμένες πατάτες μαζί με λίγο ζωμό και πρόσθεσέ τες στην κατσαρόλα.


Σύστημα ΑΙ της Google ερμηνεύει ακτινογραφίες τόσο καλά όσο ένας γιατρός\nΣυντάκτης: Newsroom\t Στις Τρίτη, 7 Ιανουαρίου, 2020\nΗ Google Health, θυγατρική της Google που ασχολείται με τον τομέα της “έξυπνης” υγείας, δημιούργησε ένα σύστημα τεχνητής νοημοσύνης το οποίο μπορεί να μελετήσει και να ερμηνεύσει ακτινογραφίες πνευμόνων.\nΟι ερευνητές διαπίστωσαν ότι οι ακτινογραφίες των πνευμόνων είναι από τις πιο συχνές εξετάσεις παγκοσμίως, ωστόσο έχει κάποιους περιορισμούς. Για παράδειγμα, στην ερμηνεία της ακτινογραφίας υπεισέρχεται σε μεγάλο βαθμό ο υποκειμενικός παράγοντας κάτι που περιορίζει την αποτελεσματικότητά της.\nΓια να λύσουν αυτό το πρόβλημα, δημιούργησαν το συγκεκριμένο σύστημα το οποίο μπορεί να αποτελέσει ζωτικής σημασίας εργαλείο για τους γιατρούς στο μέλλον. Η νέα τεχνολογία βασίζεται στο deep learning και “εκπαιδεύτηκε” με περισσότερες από 860.000 ακτινογραφίες.\n«Η ερμηνεία των ακτινογραφιών των πνευμόνων συχνά γίνεται με υποκειμενικό τρόπο, κάτι προβληματικό από την οπτική γωνία της βαθιάς μάθησης. Καταφέραμε να παράγουμε ένα σύστημα που κάνει πιο αξιόπιστη αξιολόγηση», δήλωσε σχετικά ο ερευνητής της Google Health, Ντάνιελ Τσε.\nΤο πιο σημαντικό από όλα τα παραπάνω βέβαια είναι το εξής: Οι δοκιμές του συστήματος από επιτροπή ακτινολόγων έδειξαν ότι τα καταφέρνει τουλάχιστον εξίσου καλά με τους γιατρούς στην ανίχνευση διαφόρων προβλημάτων (διάγνωση καταγμάτων, οζιδίων, όγκων, πνευμοθώρακα κ.ά.)!\nAIGoogleGoogle HealthΤεχνητή Νοημοσύνη


Αντεπίθεση των Εργαζομένων: Ατελείωτος ο κατάλογος των εργατικών δολοφονιών -- Άλλοι δύο εργάτες νεκροί!\nΑτελείωτος ο κατάλογος των εργατικών δολοφονιών -- Άλλοι δύο εργάτες νεκροί!\n2018: φτώχεια , εξαθλίωση και εργατικές δολοφονίες\nΝΑ ΤΕΛΕΙΩΝΟΥΜΕ ΜΕ ΤΟΥΣ ΜΝΗΜΟΝΙΑΚΟΥΣ ΔΟΛΟΦΟΝΟΥΣ\nΜε διάθεση νικητή και απόλυτη βεβαιότητα, δήλωσε ο Τσίπρας ότι ο χρόνος που έρχεται θα είναι ορόσημο για τη χώρα. Μετά από σχεδόν μια οκταετία, βγαίνουμε επιτέλους από τα μνημόνια και ανασαίνουμε. Ωστόσο η ρητορική αυτή του Τσίπρα και της κυβέρνησης μοιάζει τουλάχιστον χυδαία και προκλητική όταν έρχεται αντιμέτωπη με την πραγματικότητα. Με τον ερχομό του νέου έτους προσθέτονται άλλοι δυο νεκροί στη μαύρη λίστα των εργατικών δυστυχημάτων – δολοφονιών.\nΟ 51χρονος Η. Ζ., εργαζόμενος στο δήμο Λυκόβρυσης – Πεύκης, είχε τραυματιστεί πολύ σοβαρά στις 23 Οκτώβρη 2017 όταν το απορριμματοφόρο που οδηγούσε, εκτράπηκε από την πορεία του . Ο 51χρονος είχε διακομισθεί στο «Θριάσιο» Νοσοκομείο, όπου και κατέληξε μετά από πολύωρη προσπάθεια να τον κρατήσουν στη ζωή. Την Τετάρτη 3/1 άλλος ένας εργάτης δήμου έχασε τη ζωή του την ώρα της δουλειάς. Ο 54χρονος εργαζόμενος στο δήμο Αμφίπολης Σερρών σκοτώθηκε την ώρα που μαζί με συνάδελφό του πραγματοποιούσαν εργασίες σε φρεάτιο βάθους 4 μέτρων.\nΑυτά τα δυστυχήματα δεν είναι τυχαία, είναι τα αποτελέσματα των βάρβαρων μνημονιακών πολιτικών που το σάπιο σύστημά τους έχει ανάγκη για την επιβίωση του. Πέρα από κάθε ρητορική και παραμύθια της κυβέρνησης και κάθε μνημονικού, το 2018 να γίνει η χρονιά ορόσημο για την εργατική τάξη, αλλά και του συνόλου της κοινωνίας. Μέσα από τους αγώνες μας την αυτοοργάνωση, την αποφασιστικότητα και αλληλεγγύη μας να στείλουμε στο χρονοντούλαπο της ιστορίας μια και καλή το παράλογο και σάπιο σύστημά τους. Να ανοίξουμε τον δρόμο για μια νέα κοινωνία δίκαιη, που θα λειτουργεί για την εξυπηρέτηση των δικών μας αναγκών, που θα παράγει για τις δικές μας ανάγκες.\nAντεπίθεση των Εργαζομένων\nΑναρτήθηκε από Αντεπίθεση των Εργαζομένων στις 9:23 π.μ.


Club Ranking: Πόσες θέσεις κερδίζουν οι κυπριακές ομάδες μετά τον αποκλεισμό της Ρωσίας | Goal News Cy\nΚυπριακό Πρωτάθλημα ΠοδοσφαίρουΑ' ΚΑΤΗΓΟΡΙΑClub Ranking: Πόσες θέσεις κερδίζουν οι κυπριακές ομάδες μετά τον αποκλεισμό της...\nClub Ranking: Πόσες θέσεις κερδίζουν οι κυπριακές ομάδες μετά τον αποκλεισμό της Ρωσίας\nΗ UEFA ανακοίνωσε τον αποκλεισμό της Ρωσίας από τις επόμενες ευρωπαϊκές διοργανώσεις και αυτό επηρεάζει και το club ranking του καλοκαιριού και τις κληρώσεις.\nΣτις 2 Μαΐου η UEFA έκανε επίσημη τη σκέψη που είχε από τον Μάρτιο. Ν’ αποκλείσει δηλαδή την ομοσπονδία της Ρωσίας, και άρα τις ρωσικές ομάδες, από την σεζόν 2022/23. Όπερ σημαίνει πως δεν θα δούμε σύλλογο από την Ρωσία σε καμία ευρωπαϊκή διοργάνωση. Εκτός λοιπόν από το γεγονός πως ως χώρα στο Country Ranking θα γράψει μηδενική σεζόν, αλλάζει και το Club Ranking από την στιγμή που δεν θα υπολογίζονται οι ομάδες που θα έβγαιναν στην Ευρώπη.\nΚαι φυσικά αυτό ευνοεί και τις κυπριακές ομάδες που θα βγουν στην Ευρώπη. Θα κερδίσουν θέσεις στο Club Ranking και αυτό μπορεί να φέρει μια καλύτερη κλήρωση ή να ανεβάσει τους συλλόγους μας σε pot ισχυρών. Θα έχουμε ξεκάθαρη εικόνα για ισχυρούς κι ανίσχυρους όταν θα «κλειδώσουν» τα περισσότερα ευρωπαϊκά εισιτήρια από τα πρωταθλήματα.\nΠάμε να δούμε πόσες θέσεις θα κερδίσει η κάθε ομάδα από την στιγμή που Ζενίτ, ΤΣΣΚΑ Μόσχας, Σπαρτάκ Μόσχας, Κράσνονταρ και Λοκομοτίβ Μόσχας δεν θα βρίσκονται στις ευρωπαϊκές διοργανώσεις.\nΟ Απόλλων, που είναι η μοναδική κυπριακή ομάδα που έχει εξασφαλίσει την έξοδο της στην Ευρώπη, για την επόμενη αγωνιστική περίοδο, αυτή τη στιγμή είναι 110ος στο Club Ranking. Άρα, θα μπει στις κληρώσεις ως 105η ομάδα στην Ευρώπη. Κι αυτό γιατί οι πέντε ομάδες της Ρωσίας έχουν καλύτερο club Ranking από τον Απόλλωνα, κι έτσι από την στιγμή που δεν θα συμμετέχουν αυτόματα ανεβαίνει.\nΤο ίδιο ισχύει και για τις ΑΠΟΕΛ, Ανόρθωση, ΑΕΚ και Ομόνοια. Οι γαλαζοκίτρινοι της Λευκωσίας από την 91η θέση ανεβαίνουν στην 86η, ενώ η «Κυρία» από την 144η πάει στην 139η. Στην 155η από την 160η ανεβαίνει η ομάδα της Λάρνακας και στην 163η από την 168η οι πράσινοι.\nΆρης, Πάφος FC και Εθνικός εάν πάρουν ευρωπαϊκό εισιτήριο θα μπουν με τον συντελεστή της Κύπρου. Κι αυτό γιατί δεν έχουν μεγαλύτερη βαθμολογία από αυτή της χώρας.\nΠροφανώς Απόλλων, ΑΠΟΕΛ, Ανόρθωση, ΑΕΚ και Ομόνοια (πάντα με την προϋπόθεση να πάρουν ευρωπαϊκό εισιτήριο) θα ανέβουν κι άλλο στο ranking σε ό,τι έχει να κάνει με τις κληρώσεις, γιατί κάποιες από αυτές τις ομάδες που βρίσκονται στο top 80 δεν θα έχουν εξασφαλίσει ευρωπαϊκό εισιτήριο. Αλλά αυτό θα το αναλύσουμε περισσότερο όταν θα τελειώσουν τα ευρωπαϊκά πρωταθλήματα.


Για τα αποτελέσματα του Eurogroup ενημερώνει τη Βουλή ο πρωθυπουργός\n🕔23/02/2017 - 14:17\nΑναλυτικά για τα αποτελέσματα της πολιτικής συμφωνίας που επιτεύχθηκε για την δεύτερη αξιολόγησης, θα παρουσιάσει ο πρωθυπουργός Α. Τσίπρας αύριο Παρασκευή στη Βουλή και κατά την «Ώρα του Πρωθυπουργού», απαντώντας σε επίκαιρη ερώτηση του προέδρου της Ένωσης Κεντρώων Βασίλη Λεβέντη, αναφορικά με τα αποτελέσματα του Eurogroup για το ελληνικό πρόγραμμα.\nΝα σημειωθεί ότι και η αξιωματική αντιπολίτευση έχει κατ΄επανάληψη ζητήσει επίσημη ενημέρωση από την κυβέρνηση για το τι ακριβώς συμφωνήθηκε στη συνεδρίαση του Eurgroup, σχολιάζοντας δεικτικά και την «εξαφάνιση» Τσακαλώτου.\nΣτην ερώτησή του προς τον πρωθυπουργό, ο πρόεδρος της Ένωσης Κεντρώων, Β. Λεβέντης αναφέρει: «Μέχρι τώρα κύριε Πρωθυπουργέ είχατε την άποψη, ότι είναι παράνομο και αντισυνταγματικό να λαμβάνονται προληπτικά μέτρα λιτότητας και να δεσμεύεται η οικονομία της χώρας, ενώ μετά το χθεσινό Eurogroup οι εκπρόσωποι της συγκυβέρνησης άλλαξαν στάση κι είναι πρόθυμοι να θεσπίσουν, και εν συνεχεία να ψηφίσουν τέτοια μέτρα.\nΠώς αποτολμάτε άλλη μια φορά να βάλετε σε δοκιμασία τα ελληνικά νοικοκυριά και πως μπορείτε με τη σημερινή δημοσκοπική σας πτώση να σηκώσετε τέτοιο βάρος;».


Stop στον καρκίνο με «αποτοξίνωση»\n31-03-2015 | 14:50μμ\nΗ 31χρονη Κάντις-Μαρί Φοξ εξουδετέρωσε τους όγκους με καθημερινή κατανάλωση φρούτων (πρωτεϊνούχων) και ένα διαζύγιο από τον σύζυγό της!\nΜε συστηματική αποτοξίνωση, που βασίστηκε στον ανανά αλλά και στον χωρισμό από τον «τοξικό» σύζυγό της, Βρετανίδα καλλονή κατάφερε να νικήσει την επιθετική μορφή καρκίνου από την οποία έπασχε.\nΗ 31χρονη σήμερα Κάντις-Μαρί Φοξ ανακάλυψε ότι είχε καρκίνο του θυρεοειδούς και υποβλήθηκε πριν από τρία χρόνια σε επέμβαση, κατά τη διάρκεια της οποίας αφαιρέθηκαν από αυτήν 20 όγκοι. Στη συνέχεια ωστόσο η ασθένεια εξαπλώθηκε και οι γιατροί τής έδωσαν το πολύ πέντε χρόνια ζωής. Ομως, η Κάντις απέρριψε την επιλογή της χημειοθεραπείας που θα επιμήκυνε τον χρόνο ζωής της, γιατί -όπως είπε- είχε σκοτώσει ήδη πολλούς φίλους της. Αποφάσισε να αλλάξει συνολικά τη ζωή της και να προσπαθήσει με αυτό τον τρόπο να νικήσει την ασθένεια. Ετσι έτρωγε καθημερινά τρεις ανανάδες και δεκάδες γκρέιπφρουτ, λεμόνια, μήλα, ακτινίδια και μπανάνες. Οι επιλογές αυτών των φρούτων δεν ήταν τυχαίες. Ολα τους είναι πολύ πλούσια σε πρωτεΐνες που ονομάζονται βρωμελαΐνες και αποδεδειγμένα εξουδετερώνουν τους όγκους.\nΕπίσης, το μοντέλο από το Χερτφορντσάιρ της Βρετανίας αποφάσισε να αποβάλει και τις ψυχολογικές τοξίνες – κυρίως τον σύζυγό της. Το αποτέλεσμα ήταν εντυπωσιακό. Μέσα σε έξι μήνες από τη διάγνωση του καρκίνου της, που ήταν σε στάδιο 4, η ασθένεια εξαφανίστηκε.\n«Αλλαξα ολόκληρη την προσέγγισή μου στη ζωή. Αντί να ζω για τα πάρτι, για τα σαββατοκύριακα και για να δουλεύω μέρα μπαίνει μέρα βγαίνει, άλλαξα τα πάντα. Αποφάσισα να ζω για τον εαυτό μου και να αγαπήσω τη ζωή γι’ αυτό που είναι» εξηγεί η ίδια.\n«Υπάρχει μια πρωτεΐνη στα ζωικά προϊόντα που τροφοδοτεί τον καρκίνο και όταν έτρωγα μεγάλα βαριά γεύματα το σώμα μου δεν μπορούσε να εστιάσει στη θεραπεία, επειδή όλη η ενέργειά μου πήγαινε στην πέψη» προσθέτει, εξηγώντας πόσο σημαντική είναι η διατροφή ως θεραπευτικό μέσο. «Δεν υπάρχουν πια όγκοι μέσα μου. Είμαι τόσο ευγνώμων για τον καρκίνο, επειδή με έκανε τον άνθρωπο που έπρεπε να είμαι» καταλήγει.


Από τα φιλικά δεν κρίθηκε τίποτα ποτέ αλλά... – Panathinaikos Kosmos\nΤο τραγικό δεύτερο ημίχρονο των πράσινων.\nΕίναι περιττό να πούμε ότι ο αγώνας του Παναθηναϊκού με τον Ερυθρό Αστέρα στο Μόναχο δεν επιδέχεται κριτικής (83-55). Τουλάχιστον το δεύτερο μέρος. Γιατί στο πρώτο οι “πράσινοι” ήταν θετικοί. Έδειξαν και πάλι το καλό πρόσωπό τους στην άμυνα (δέχθηκαν 32 πόντους), είχαν ενέργεια, πίεσαν, έτρεξαν, ενώ στην επίθεση είχαν “καθαρό” μυαλό με τον Κασελάκη να κάνει την διαφορά. Είναι χαρακτηριστικό ότι στο τέλος του πρώτου μέρους είχε 11 πόντους και ήταν ο πρώτος σκόρερ για την ομάδα του. Αλλά ως εκεί…. Γιατί όσα ακολούθησαν στο δεύτερο ημίχρονο δικαιολογούν πλήρως τις εκρήξεις του Δημήτρη Πρίφτη (και ήρεμος ήταν με αυτά που έβλεπα), με το τεχνικό επιτελείο του Παναθηναϊκού να πρέπει να κρατήσει την… κασέτα του ματς για να τη δείχνει κάθε μέρα στους “πράσινους”.\nΜε 51 πόντους σε ημίχρονο δε… στρίβεις\nΔεν έχει καμία απολύτως σημασία να αναλύσουμε τις αγωνιστικές λεπτομέρειες του δεύτερου ημιχρόνου. Από που να το πιάσεις και που να το αφήσει. Από το “θολωμένο” μυαλό της επίθεσης; Από την κάκιστη αμυντική λειτουργία; Από τις πολύ κακές επιστροφές στην άμυνα που έδιναν το δικαίωμα στους παίκτες του Ράντονιτς να βρίσκουν συνέχεια πόντους στον αιφνιδιασμό; Άλλωστε το σκορ του δεύτερου ημιχρόνου “μιλάει” από μόνο του. 35-32 υπέρ του Παναθηναϊκού έληξε το πρώτο μέρος και το δεύτερο 20-51. Ο Παναθηναϊκός δηλαδή έβαλε 20 πόντους και δέχθηκε 51. Αυτός φυσικά και δεν είναι ο Παναθηναϊκός που οραματίζεται ο Πρίφτης. Ούτε και ο κόσμος.\nΤο θέμα, στον αγώνα με τον Αστέρα δεν ήταν αγωνιστικό. Το θέμα είναι…. νοοτροπίας. Και πολύ σωστά το εντόπισε ο Έλληνας τεχνικός στη διάρκεια ενός τάιμ άουτ. “Είναι θέμα αυτοσεβασμού” είπε χαρακτηριστικά στους παίκτες του. Και αυτό είναι που πρέπει να διαχειριστεί και ο ίδιος και οι συνεργάτες του και οι ίδιοι οι παίκτες. Στο δεύτερο ημίχρονο το ματς στράβωσε. ΟΚ. Στο πρόγραμμα είναι. Μπορεί να συμβεί και θα ξανασυμβεί. Το θέμα είναι τι κάνεις. Το παρατάς και τρως 30 στο κεφάλι; Όχι βέβαια. Συνεχίζεις να παίζεις. Και αυτό είναι το μόνο που δεν έκαναν οι “πράσινοι”. Έκαναν όλα τα άλλα (μοίραζαν μπάλες από εδώ και από εκεί, σούταραν χωρίς πλάνο, δεν έπαιζαν άμυνα), αλλά μπάσκετ δεν έπαιξαν.\nΣτο πρόγραμμα και αυτές οι ήττες\nΑλλά μην τρελαινόμαστε κιόλας. Δεν έγινε τίποτα. Ένα φιλικό ήταν. Ένα πολύ κακό φιλικό για τον Παναθηναϊκό που επέδειξε χτυπητές αδυναμίες. Οι περισσότερες εκ των οποίων (αν όχι όλες) είναι γνωστές εκ των προτέρων. Από την έλλειψη ενός ακόμα παίκτη στην περιφέρεια, από την απουσία του Νέντοβιτς, αλλά και από την έλλειψη χημείας που είναι κάτι απολύτως φυσιολογικό δεδομένης της χρονικής περιόδου αλλά και των πολλών αλλαγών στο ρόστερ.\nΚαι τώρα συνεχίζει….\nΤώρα ο Παναθηναϊκός συνεχίζει. Το πρόγραμμά του. Από το ματς με τον Αστέρα έχει να μάθει και να κρατήσει πολλά. Οι “30άρες” στα φιλικά πολλές φορές λειτουργούν ευεργετικά. Το θέμα τώρα είναι η αντίδραση στο επόμενο παιχνίδι και στα επόμενα φιλικά να παρουσιάζει βελτίωση. Η περίοδος είναι αλλοπρόσαλλη. Κόντρα στον Απόλλωνα η κριτική ήταν έντονη, απέναντι στην Ζενίτ το αγωνιστικό πρόσωπο της ομάδας ήταν σαφώς ανώτερο (σε όλα τα επίπεδα) και σήμερα το χειρότερο δυνατό.\nΥΓ1: Απέχουμε ακόμα 2 εβδομάδες από το πρώτο επίσημο. Δεν είναι αγώνας δρόμου η προετοιμασία.\nΥΓ2: Ο πλήρης Παναθηναϊκός θα έχει άλλο πρόσωπο. Αυτό το καταλαβαίνουμε όλοι.\nΥΓ3: Περαστικά στον Ουάιτ και μακάρι να την έχει γλιτώσει με το μικρότερο δυνατό κακό. Και μη λέμε ότι θέλουμε ότι ο Οκάρο τον έσπρωξε.\nΟ Καρλίτος που είναι άλλος παίκτης, ο πολύτιμος Πέρεθ και ο Αλεξανδρόπουλος


a-sports.gr :: Γκαρσία: «Είναι δικό μου λάθος, εγώ πρέπει να δουλέψω πιο καλά»\nΠΑΟΚ | Παρασκευή 27 Νοεμβρίου 2020 - 01:03\nΓκαρσία: «Είναι δικό μου λάθος, εγώ πρέπει να δουλέψω πιο καλά»\nΧαρακτήρισε απαραίτητο το ροτέισον ο τεχνικός του ΠΑΟΚ\nΤην ήττα με ανατροπή γνώρισε ο ΠΑΟΚ από την Αϊντχόφεν και ο Πάμπλο Γκαρσία στη συνέντευξη Τύπου υποστήριξε ότι εκείνος ευθύνεται και πρέπει να δουλέψει πιο καλά.\n«Όταν είσαι με 2-0 μπροστά στο σκορ, ο αντίπαλος θα πρέπει να ρισκάρει και να πρεσάρει. Είναι λογικό να οπισθοχωρήσεις και να ψάξεις μία αντεπίθεση. Ο αντίπαλος μας πρέσαρε κι εμείς δεν κάναμε καλή άμυνα.\nΘέλαμε να κερδίσουμε το χώρο στον άξονα και από εκεί μπήκε το πρώτο γκολ. Μετά είχαμε μία ευκαιρία να βάλουμε και τρίτο γκολ με την αντεπίθεση και δεν μπορέσαμε. Ο αντίπαλος μας πρέσαρε πολύ καλά και μας δημιούργησε προβλήματα από τα πλάγια. Πρέπει να δουλέψουμε, να είμαστε πιο καλοί αμυντικά. Είναι δικό μου λάθος, εγώ πρέπει να δουλέψω πιο καλά», ανέφερε ο Ουρουγουανός προπονητής.\nΠαράλληλα, χαρακτήρισε απαραίτητο το ροτέισον και είπε σχετικά: «Δεν μπορείς να μην το κάνεις, κάποια παιδιά είναι οριακά. Κάποιοι έχουν ενοχλήσεις κι έχουμε συνεχόμενα παιχνίδια. Έχουμε 25 παιδιά και όλοι πρέπει να είναι έτοιμοι. Θέλει ροτέισον. Όχι όλα τα παιδιά, μερικοί μπορούν να παίξουν συνεχόμενα παιχνίδια. Κάποια παιδιά όπως ο Αουγκούστο, ο Ροντρίγκο ήταν οριακά. Για να μην το χάσουμε εντελώς, θέλει σωστή διαχείριση».\nΓια την απουσία του Γιαννούλη: «Ξέρουμε τι παίκτης είναι ο Γιαννούλης, ήταν τραυματίας και τώρα έχει κορωνοϊό. Ο Περέιρα δεν είναι στη λίστα, για αυτό βάλαμε τον Κρέσπο, που έχει παίξει παιχνίδια εκεί. Δεν είναι αριστερό μπακ. Σίγουρα λείπει, αλλά έχουμε άλλα παιδιά».\nΓια την αλλαγή του Τζόλη: «Ξέρουμε τι παίκτης είναι ο Τζόλης. Είναι πολύ καλός, αλλά πρέπει να βελτιώσει κάποια πράγματα αμυντικά Από εδώ και πέρα θέλει δουλειά. Είδαμε τα γκολ που φάγαμε, είναι λεπτομέρειες και τις πληρώνεις. Στην άμυνα πρέπει να έχουμε πειθαρχία. Είναι θέμα δικό μου και πρέπει να δουλέψουμε».\nΓια τον Τσόλακ: «Έχουμε δύο φορ. Ο Τσόλακ είναι καινούργιος εδώ, πρέπει να είναι με την ομάδα, να προσαρμοστεί. Θέλει λίγο χρόνο. Έχουμε εμπιστοσύνη σε όλους. Όταν ένα σέντερ φορ δεν βάζει γκολ, έχει ένα πρόβλημα στο μυαλό, αλλά πρέπει να τον υποστηρίξουμε και πιστεύω θα πάει καλά».


ΣΤΙΓΜΕΣ - ΚΥΚΛΑΜΙΝΟ TOY ΒΟΥΝΟΥ: Στέλιος Καζαντζίδης\nΠαρασκευή βράδυ 14/9/2001\nΤι σημαίνει για την Ελλάδα Στέλιος Καζαντζίδης;\nΑπαντά ο Λευτέρης Παπαδόπουλος στον Αιμίλιο Λιάτσο, στο «Μαζί».\nΠολύ ωραία ερώτηση. Θ΄απαντήσει η απουσία του από αύριο.\nΠρόσωπο αξεπέραστο. Περιφρόνησε τα πλούτη για να είναι ο εαυτός του.\nΈχουν περάσει 4 μέρες και δεν ξέρουμε πόσοι και ποιοι είναι οι νεκροί, λέει το CNN.\n«Δακρύζουν μάτια και καρδιές, όταν αναστενάζω»\n«Δεν είχαν συνειδητοποιήσει το μέγεθος του Στέλιου», λέει ο Διακογιάννης.\n«Μοναδικός εκφραστής του λαϊκού τραγουδιού. Έκλεισε αυτό το είδος του τραγουδιού», είπε ο Νταλάρας.\n«Βάλ΄τε φουρνέλο και φωτιά»\n«Αν η ψυχή είχε φωνή, θα ήταν αυτού, του Στέλιου Καζαντζίδη», είπε ο Κ. Σημίτης.\n«Σήμερα είναι μια συννεφιασμένη Παρασκευή», είπε ο Ρέππας.\n«Σιγκουάλα» «Αγάπη μου μεγάλη, μονάχος πώς θα ζήσω»\n«Προσκύνημα στο Στέλιο», ΑΛΦΑ\n«Το καινό θα φανεί σε λίγο καιρό», είπε κάποιος κύριος.\nΣα να ήτανε μέλος κάθε οικογένειας. Τραγουδιστής και ερμηνευτής. Τώρα υπάρχει μόνο το ένα είδος. Ή το ένα ή το άλλο. ΕΤ3\n«Γλεντάει κι είναι μόνος του κι είναι βαρύς ο πόνος του» Μακεδονία\nΟ Στέλιος απλά ξεκουράζεται.\n1 και 25 ξημ. Σαββάτου 15/9\nΈχασε τη μάχη με τον θάνατο, κέρδισε όμως το πόλεμο με τη ζωή. Για μας που μένουμε υπάρχει κάτι παρήγορο: Η φωνή του, είπε ο Κατσαρός.\nΔεν είχε θαυμαστές αλλά, οπαδούς.\nΕκκλησία Αγίου Γεωργίου, Ελευσίνα\nΠέρασε στην αιωνιότητα σήμερα το πρωί στις 11, στο Ιατρικό Κέντρο.ΤΕΜΠΟ\n«Γιατί να είμαστε κι οι δυο αισθηματίες»\nΕκκλησία Αγίου Γεωργίου», της Ελευσίνας.\nΗ ώρα είναι 4 ξημερώματα Σαββάτου.\nΉρθαν από Κύπρο, από Γερμανία νέα παιδιά. Φωτογραφία με σημαία της Κύπρου. Πόσα δεν ξέρουμε για τον Στέλιο; Πόσα μας έκρυψαν; Πόσα μας στέρησαν;\nΣπανουδάκης: «Ελλάδα στους ώμους εσύ κουβαλάς»Η φωνή του όργανο ακριβό. Μαρία Κάλλας, συνώνυμα.\n«Μ΄έχει κουράσει η αδικία, μ΄έχει κάνει λιώμα»\nΤον πήγαινε ο λαός. Στέλιος! Δάκρυ, πόνος, στέρηση, φτώχεια, ξενιτιά, πατρίδα, οικογένεια, Μάννα!\n«Κι αυτοί οι άνθρωποι πεθαίνουν τελικά, τη μέρα που πεθαίνουνε τα όνειρά τους»\n«Μη ζητάς να βρεις καλό, μπέσα μη ζητάς κι άλλοι σε τρελάδικο, από κακό και απ΄άδικο»\nΣάββατο 3 και 20 μ. μ.«Όποια και να ΄σαι, ότι και να ΄σαι, κράτα με απόψε συντροφιά. Αν είναι η μοίρα μου σακατεμένη»ΤΕΜΡΟ\n«Πικρό σα δηλητήριο είναι το διαβατήριο»\n«Για μια αγάπη καινούργια, θα χαράξω πορεία»Νάσος Αθανασίου ο Δημοσιογράφος στο ΤΕΜΡΟ.\n«Κι όσο υπάρχουνε καημοί, Στέλιο θα τραγουδάτε».\n«Ξέρω νεκρούς πού ΄χουν τα μάτια ανοιχτά»\nΓονατιστός με τα 4 στην εκκλησία για να χαιρετήσει τον Στέλιο. Θεέ μου λατρεία!Ο Στέλιος είναι πολιτισμός. Πολιτισμός σαν την Ακρόπολη. Ο Στέλιος είναι Ακρόπολη. Δε θα σβήσει ποτέ. Το πιο γλυκό αηδόνι ήταν ο Στέλιος.\n5 παρά 20\nΜόνη μου! Ο Δημήτρης δουλεύει, τα παιδιά λείπουν. Μόνη μου, μαζί σου Στέλιο, για τουλάχιστον μισή ώρα. Μπορώ να γράψω τι νιώθω εγώ και κυρίως, να κλάψω. Να κλάψω δυνατά, να φύγει ο πόνος της φυγής σου, που με πνίγει και τον συγκρατώ για να μη με περάσουν για υπερβολική.\nΣε λατρέψαμε. Δεν ήσουν Θεός, σίγουρα. Ήσουν όμως μαγνήτης. Μας τραβούσες θέλοντας και μη. Εσύ έφταιξες. Όχι εμείς. Ήσουν το φως κι εμείς τα ζουζούνια τρέχαμε γύρω σου. Τώρα που έφυγες, καήκαμε!\nΓονατιστοί....Έτσι που το πάνε, θα τον κάνουν Άγιο. Αν και γιατί όχι; Μήπως δε γιάτρεψε ψυχές και ψυχές; Μήπως δεν παρηγόρησε; Μήπως δεν συμπαραστάθηκε στα προβλήματα όλων; Μήπως δεν στήριξε;\n«Ότι αγαπάω εγώ πεθαίνει» Κι εσύ πέθανες, Στέλιο!Η Τηλεόραση δείχνει τον κόσμο, μα εγώ χάθηκα στο τι μου θυμίζει κάθε τραγούδι του. Ψάχνω να βρω γιατί κλαίω εγώ, γιατί κλαίει όλος αυτός ο κόσμος. Είπα στην Λένα, ότι ο κόσμος κλαίει όχι μόνο για το χαμό του, αλλά γιατί θυμούνται το παρελθόν τους μαζί του. Με τη φωνή του. Μεγαλώνοντας με τα τραγούδια του. Κλαίμε γι΄αυτά που περάσαμε. Καλές ή κακές στιγμές. Γι΄αυτό κλαίμε και γιατί χάσαμε ένα φίλο. Τον χρειαζόμασταν και στο μέλλον. Δεν υπάρχει ο Ένας που θα μας συμπαρασταθεί με τα τραγούδια του. Ίσως είναι πολλοί, αλλά σκόρπιοι. Όχι! Ο Ένας ήταν μόνο ο Στέλιος.\n« Η ζωή τους όλη», αυτή είναι η εξήγηση. Η κοινή πορεία ζωής. Τα ίδια προβλήματα τους ένωσαν. Τους έδεσαν. Μας ένωσαν, μας έδεσαν. Τα κάστρα της Αμερικής έπεσαν. Ο Στέλιος δεν έπεσε. Δεν μπορεί να πέσει. Δεν απειλείται ούτε από σεισμούς, ούτε από αεροπλάνα. Τσιγγάνες στην κηδεία του. Γενιές και γενιές. Ράτσες και ράτσες. Πλούσιοι και φτωχοί. Αυτός ήταν ο Στέλιος. Φως. Φως της αλήθειας. Τραβούσε ότι ανθρώπινο και αληθινό. Από βρωμούσες, μέχρι πεταλούδες. Κι έφυγε.... Κι όλοι νιώθουμε το σκοτάδι. Το φως του μας έφεγγε. Δεν μας έκαψε. Χθες και σήμερα, μεγαλώνει την ένταση. Πάει να μας κάψει. Δεν θα τα καταφέρει. Θ΄αντέξουμε, γιατί εκείνος το τραγουδούσε «το αγριολούλουδο αντέχει». Θ΄ αντέξουμε λοιπόν και θα συνεχίσουμε να ζουζουνίζουμε γύρω του. Ξέρουμε πως το φως του άλλαξε χρώμα. Το πρόβλημα είναι δικό μας. Είναι θέμα προσαρμογής. Πρέπει να μάθουμε να ζούμε, χωρίς αυτόν. Σ΄αυτό θα μας βοηθήσουν τα τραγούδια του.\nΣυννεφιασμένη Παρασκευή, λένε που αποφάσισες να φύγεις εσύ. Τη μέρα του Σταυρού. Οι στίχοι που έχει τραγουδήσει είναι δυνατοί.\nΑ-Θ-Α-Ν-Α-Τ-Ο-Σ, γράφει μια ποιήτρια απ΄την Αμερική.\nΤι να γράψω; Τι; Για μένα; Για τους άλλους; Δεν προλαβαίνω. Εκατό σκέψεις έχω. Εκατό χέρια, όχι. Ο κόσμος τραγουδάει. Κλαίει και τραγουδάει. Αυτό είναι ο Στέλιος. Κλάμα, τραγούδι και χαμόγελο ελπίδας μαζί. Πώς συνδυάζονται; Έλα μου, ντε!\nΟ Τζώρτζ Μπους, φοράει τη στολή του. Όχι κύριε Μπους. Περίμενε. Σεβάσου τον Στέλιο. Είσαστε στον πόλεμο. Μπορείτε όμως να περιμένετε. Μη μας στερήσετε τον Στέλιο. Δεν έχετε το δικαίωμα. Όχι.\nΌλα τα τραγούδια του ήτανε χρυσά. Όλα κάτι έχουν να πουν. Πάντα κάποιο, κάπου θα σε πιάσει. Όλα. Πάντα. Κάπου θα πιαστείς. Σαν το ψάρι. Ο Στέλιος ήταν το δόλωμα. Είναι το δόλωμα. Πάντα θα ΄ναι.\nΠλησιάζει η ώρα που θ΄ ακούσουμε το «Αιωνία η μνήμη». Αυτό δεν τ΄ αντέχω. Όπως τότε με τη Μάννα. Πολύ βαρύ. Καρφί στην καρδιά. Αιμορραγείς. Πονάς. Δεν αντέχετε.\n"Είχε βοηθήσει κόσμο". Το ξέρουμε. Δε χρειάζεται να μας πείτε τις αγαθοεργίες του. Εμείς ξέρουμε όλοι μαζί και ο καθένας ξεχωριστά, πόσο μας βοήθησε συγκεκριμένες στιγμές της ζωής. Μόνο ο καθένας ξέρει ξεχωριστά, τι τον δένει με τον Στέλιο. Καθένας ξεχωριστά και για ξεχωριστούς λόγους. Όπως ξεχωριστός ήταν και ο Στέλιος.\nΔεν καταλαβαίνω γιατί δεν δίνουν ήχο. Πώς θα είμαστε κοντά του; Πώς; Ήθελε να πάει για ψάρεμα στον Άγιο Κων/νο. Έχεις πιάσει τόσα ψάρια Στέλιο μου, φτάνουνε να φάνε γενιές και γενιές. Μην έχεις παράπονο. Κοίτα γύρω σου. Τσιπούρες, μπαρμπούνια και γαυράκια. Ότι ποθεί η ψυχή σου. Όλοι είναι κοντά σου. Φαντάσου και εκατομμύρια που χιλιομετρικά λείπουν, μα είναι τόσο κοντά σου, που δεν το φαντάζεσαι. Ίσως σε πνίγουν. Ίσως κι εσύ κλαις. Ίσως δεν έχεις οξυγόνο και κινδυνεύεις να πεθάνεις για δεύτερη φορά.\n«Σπίτι μου είναι ο δρόμος και τραγούδι μου ο πόνος. Διώξε με και μη λυπάσαι, τι θα γίνω, μη φοβάσαι».\nΜα τι λέω; Ο νεκρός δε φοβάται τον θάνατο. Δεν έχει ανάγκη από οξυγόνο. Το οξυγόνο ωφελεί μόνο τους ζωντανούς.\n«Όποια και νά ΄σαι»\nείμαι η Κατερίνα και σου κρατάω γραπτώς, συντροφιά. Εσύ το ζήτησες, τραγουδώντας.\n«Υπάρχεις!», το ξέρουμε.ΑΛΦΑ «....του κεκημημένου δούλου σου, Κυρίου δεηθώμεν... στους αιώνες των αιώνων... Ελέησόν με Κύριε....»\n"Σήμερα σε όλη την Ελλάδα έχουμε πένθος. Πένθος έχουν και όλοι οι απόδημοι Έλληνες. Όλα τα κανάλια του εξωτερικού, έδειξαν το βαθύ πένθος της Ελλάδος".\nΤι έδειξαν; Αυτό που φαίνεται είναι λίγο. Ούτε η αξονική δεν θα καταφέρει να δείξει την αληθινή πληγή. Αυτός ο πόνος είναι αόρατος. Σαν τον Στέλιο. Φάντασμα. Παντού και πάντα, δίπλα μας. Δε χρειάζεται ραδιόφωνο, δίσκος, τηλεόραση. Φτάνει που ακούσαμε, έστω και μια φορά το στίχο.\nΈτσι, σε κάθε δυσκολία, ο εγκέφαλος σιγοτραγουδά.\n"Τ΄ αγριολούλουδο αντέχει" κι αυτό βοηθάει. Στυλώνεσαι. Ναι. Στυλώνεσαι και συνεχίζεις. Παλεύεις και ζεις. Πετυχαίνεις, αποτυχαίνεις δεν έχει σημασία. Αρκεί που προσπάθησες.\nΑΝΤ Ο Στέλιος βρίσκεται στη γειτονιά των αγγέλων.\n"Θεέ μου, τη δεύτερη φορά που θα ΄ρθω για να ζήσω" Αχ! Ρε ΤΕΜΡΟ, εσένα θα βλέπω. Πιστός φρουρός. "Σα θαλασσόδαρκο σκαρί, σα βράχος ρημαγμένος, ήρθα σα ξένος στη ζωή και ξαναφεύγω ξένος"Καλό το ΤΕΜΡΟ, μα δεν έχει τον ήχο του ναού.\nΟ ΑΛΦΑ έχει. Σημαίες μεσίστιες στην πλατεία της Ελευσίνας. Μεγάλο πένθος που περνάει η Ελλάδα. Όσο για την Μαρινέλα, πάντα δίπλα. Αγαπήθηκαν πολύ κι ας χώρισαν.\n"Εκεί που πάω δεν περνά, το δάκρυ και ο πόνος, τα δάκρυα και οι καημοί, εδώ θα μείνουν στη ζωή κι εγώ θα φύγω μόνος"\n"Η ζωή μου όλη είναι μια ευθύνη, όλα μου τα παίρνει, τίποτα δε δίνει"\n"Έϊ ! καπετάνιε, θέλεις ένα ναύτη ακόμα;"\nΛαοθάλασσα. Τελευταία του κατοικία. Ο κόσμος τραγουδά. "Η ζωή μου όλη είναι ένα τσιγάρο που δε το γουστάρω κι όμως το φουμάρω"\nΔεν αντέχω, τί; Που ο Στέλιος έφυγε; Όχι. Που πονάει τόσος κόσμος. Αυτό με συνθλίβει. Αυτό. Ένας ήταν. Η Μαρινέλα φοράει μαύρα. Δεν χρειαζόταν. Φαίνεται η μαυρίλα της ψυχής της. Αρκεί. Πρώτος της έρωτας, πρώτη αγάπη, πρώτος γάμος, πρώτος χωρισμός. Νίκησε η σταδιοδρομία.\n"Η πρώτη αγάπη σου ήμουν εγώ"\nΤους χώρισε το τραγούδι. Μεγάλοι και οι δυο. Δεν του άρεσε η νύχτα, τα σπασίματα, τα πιάτα στο πρόσωπό του. Πήρε την απόφαση και δεν την άλλαξε ποτέ. Ήθελε να δώσει συναυλία, δεν πρόλαβε. Απ΄ τα 33 ως τα 70 τήρησε την δέσμευσή του.\n"Σταμάταγαν τα τραίνα για να τον δουν, τον Στέλιο στην Λάρισα", λέει ο Γιώργος Ζαμπέτας. Δεν θα ξαναγεννηθεί τέτοιος καλλιτέχνης. Δε θα ξαν΄αγαπηθεί άλλος καλλιτέχνης τόσο.\nΚοντά στη Μάννα του, τη Γεσθημανή. Η μεγάλη του αγάπη. «Έσβησε η φωνή του λαού», έγραφε λέει η εφημερίδα.\nΟ Δημήτρης, που έχει έρθει εδώ και ώρα, τρώει μόνος του στην κουζίνα. Τον ακούω που ξεροβήχει. Στην ουσία κλαίμε και οι δυο. Απλά, εκείνος κρύβεται, ενώ εγώ δεν ντρέπομαι να κλάψω μπροστά του. Ξεροβήχει έντονα. Κρατιέται. Γιατί; Κλάψε άντρα μου, κλάψε. Δεν είναι ντροπή.\n«Κι όμως κυρία μου και οι άντρες κλαίνε», τραγούδαγε ο Στέλιος.\n«Άλλος πατάει άσφαλτο κι άλλος πατάει χώμα, ώσπου μια μέρα η ψυχή, χωρίζει απ΄το σώμα. Άλλος πατάει στα χαλιά και άλλος στα σανίδια, μόνο στο θάνατο μπροστά, τα πάντα είναι ίδια»\n«Όποια και να ΄σαι»...\nΕίμαι η Κατερίνα κι είμαι ένα πτώμα, χωρίς ψυχή.\n«Στέλιο ζεις, εσύ μας οδηγείς»\n«Αχ! Ρε κόσμε γυάλινε», τραγουδά η πομπή.\nΒραδιάζει. Ο ήλιος κρύβεται.«Βραδιάζει πάλι σήμερα βραδιάζει και έρχεται η ώρα η δικιά μου» Η ώρα που χαιρετά τον κόσμο. Συντετριμμένοι άνθρωποι.Ο δημοσιογράφος του ΑΛΦΑ, έχει την εντύπωση πως τώρα θα ζήσουμε τις πιο συνταρακτικές στιγμές.Πώς το κατάλαβες φίλε;\n«Κι όσο υπάρχεις, θα υπάρχω κι ας βαδίζουμε σε δρόμους χωριστούς. Υπάρχω, μέσ΄ τα μάτια σου που κλαίνε, μέσ΄τα χείλη σου που καίνε και θα υπάρχω στα τραγούδια που θ΄ακούς»\n«Κατά βάθος πονάς, γιατί σκέφτεσαι εμένα»\n«Πάρε τα χνάρια να με βρεις και σώσε με αν το μπορείς»\n«Αν είναι η μοίρα μου σακατεμένη»\n«Και σιδερένια να είχα καρδιά, θα είχε λιώσει σε τέτοια φωτιά»\n«Μανούλα θα φύγω, μην κλάψεις για μένα»\n«Κι όταν μου φεύγεις μακριά, χάνω το πέταγμά μου»\n«Εγώ γυμνός ξεκίνησα, εγώ πηγαίνω μόνος, σπίτι μου είναι ο δρόμος και τραγούδι μου ο πόνος»\nΟ Στάθης Καζαντζίδης λιποθύμησε. Η Μαρινέλα έφυγε. Δεν άντεξε.\n«Αιωνία η μνήμη» Επιτέλους. Το άκουσα.\n«Είμαι τραγούδι, είμαι λαός, δεν είμαι σκλάβος κανενός»\n«Στέλιο ορφανέψαμε», λέει το πανό.\n«Ζωή χωρίς Στέλιο, καταχνιά και σκοτάδι», γράφει ένα άλλο πανό.\nΚάποιος διαβάζει ένα ποίημα.\n«Το τελευταίο βράδυ μου, απόψε το περνάω κι όσο με πίκραναν πολύ, τώρα που φεύγω απ΄ τη ζωή, όλους τους συγχωράω». Το ξέρουμε ότι συγχώρεσες Στέλιο. Το ξέρουμε.\n«Μια ανάσα μια πνοή, Σα λουλούδι....» Κόπηκε, έφυγε.\n«Δυο πόρτες έχει η ζωή» Τις πέρασε και τις δυο. Αντίο Στέλιο.\n«Διώξε με και μη λυπάσαι»\nΟι μετανάστες δεν ξεχνούν. Αρνούνται να τον αφήσουν εκεί. Δεν φεύγουν, παρόλο που έχει νυχτώσει.\n«Άνοιξε μάννα, άνοιξε, δεν σου χτυπάει ξένος, χτυπάει ο γιος σου μάννα μου, ο παραστρατημένος»\nΆνοιξε η Γεσθημανή. Τον έχει ήδη κοντά του.\nΟ κόσμος μένει εκεί και τραγουδάει.\nΑντίο Στέλιο. Καλό ταξίδι! Μεγάλος ο επίλογος. Σου άξιζε.\n«Και αρχή και φινάλε»\n«Κι ούτε πρόκειται ποτέ να ξεχαστείς»\n«Πέντε πάνω, πέντε κάτω στο φινάλε θα τη βρούμε»\n«Άκου και μη μιλάς...... Η κιθάρα στενάζει απόψε»\nΑναρτήθηκε από Ελπίδα στις 3:06 π.μ.


Ο στόχος των εξετάσεων είναι:\nñ Ο εντοπισμός ατόμων με αυξημένο κίνδυνο δυσαπορρόφησης λόγω μιας υποκείμενης νόσου, όπως η κυστική ίνωση.\nΟ εντοπισμός της δυσαπορρόφησης και συγκεκριμένα της υποκείμενης αιτίας/ών και η της σοβαρότητας των υπαρχόντων ελλείψεων θρεπτικών συστατικών.\nΟ εντοπισμός επιπλοκών όπως η αναιμία.\nΗ παρακολούθηση της αποτελεσματικότητας της θεραπείας σε άτομα με δυσαπορρόφηση.\nΔεν υπάρχει μία και μόνο εξέταση για τη διάγνωση της δυσαπορρόφησης ή τηςυποκείμενης αιτίας της. Κανονικά, ο γιατρός θα λάβει υπόψη πολλές διαφορετικές παραμέτρους όταν πρόκειται να ζητήσεις συγκεριμένες εξετάσεις. Τέτοιες παράμετροι είναι η κλινική εξέταση, το οικογενειακό και ατομικό ιατρικό ιστορικό. Οι εξετάσεις εκτελούνται σταδιακά έτσι ώστε η διάγνωση να βασίζεται στον αποκλεισμό άλλων αιτιών. Τέτοιες εξετάσεις είναι οι ακόλουθες:\nΑρχικά γενικές εξετάσεις για την αξιολόγηση των οργάνων του σώματος, των κυττάρων και της πέψης καθώς και για την εύρεση της αιτίας που προκαλεί την επίμονη διάρροια, ένα από τα πιο κοινά συμπτώματα της δυσαπορρόφησης,\nΑκολουθούν ειδικές εξετάσεις για την ανίχνευση ή τον αποκλεισμό ασθενειών που σχετίζονται με την δυσαπορρόφηση και για τον εντοπισμό συγκεκριμένων ελλείψεων και/ή επιπλοκών.\nΟι αρχικές εξετάσεις μπορεί να περιλαμβάνουν:\nΓενική εξέταση αίματος (CBC) - για την αξιολόγηση των ερυθρών αιμοσφαιρίων για τη διάγνωση της αναιμίας και για την αξιολόγηση των λευκών αιμοσφαιρίων για τη διάγνωση λοιμώξεων.\nΠλήρη έλεγχο μεταβολισμού (CMP) - για την αξιολόγηση των πρωτεϊνών, των ηλεκτρολυτών και της λειτουργίας οργάνων όπως του ήπατος.\nΠροαλβουμίνη - χρησιμοποιείται ως δείκτης για την δυσαπορρόφηση πρωτεϊνών και υποδεικνύει την γενική διατροφική κατάσταση.\nΤαχύτητα καθίζησης ερυθρών (ΤΚΕ) - για την ανίχνευση φλεγμονής που μπορεί να προκληθεί, για παράδειγμα, από κάποιο φλεγμονώδες νόσημα του εντέρου.\nΛίπος κοπράνων - για την ανίχνευση μειωμένης ικανότητας πέψης του λίπους.\nΚαλλιέργεια κοπράνων - για την ανίχνευση βακτηριακής λοίμωξης ή βακτηριακής υπερανάπτυξης ως αιτία της επίμονης διάρροιας.\nΠαρασιτολογική εξέταση - για την ανίχνευση παρασίτων και κύστεων στα κόπρανα ως αιτία της επίμονης διάρροιας.\nΛευκά αιμοσφαίρια στα κόπρανα - εμφανίζονται σε ορισμένα φλεγμονώδη νοσήματα του εντέρου.\nΟρμόνη διεγείρουσα το θυρεοειδή αδένα (TSH) - για την ανίχνευση ή τον αποκλεισμό της νόσου του θυρεοειδούς.\nΜε βάση τα αποτελέσματα των αρχικών εξετάσεων, τα συμπτώματα, καθώς και τις υποψίες του γιατρού, οι εξετάσεις επανελέγχου μπορεί να περιλαμβάνουν ένα ή περισσότερα από τα ακόλουθα:\nΕξέταση αίματος στα κόπρανα - για την ανίχνευση αιμορραγίας στο πεπτικό σύστημα.\nΕπίπεδα της βιταμίνης Β12, D και Α - για την ανίχνευση τυχόν ανεπάρκειας αυτών.\nΧρόνος προθρομβίνης (PT) - για την ανίχνευση ανεπάρκειας της βιταμίνης K.\nΕξετάσεις για κοιλιοκάκη - για να βοηθήσει στη διάγνωση της πάθησης.\nΕξετάσεις για την κυστική ίνωση - για την ανίχνευση της νόσου.\nΕλαστάση κοπράνων, θρυψίνης, τρυψινογόνου, αμυλάσης, λιπάσης - για την αξιολόγηση της λειτουργίας του παγκρέατος.\nΣτις εξετάσεις που θα ζητηθούν από τον γιατρό περιλαμβάνονται:\nΜεθυλομηλονικό οξύ (ΜΜΑ) - για την έγκαιρη ανίχνευση της έλλειψης βιταμίνης B12.\nΕξέταση αναπνοής υδρογόνου - για την ανίχνευση δυσανεξίας στη λακτόζη και υπερανάπτυξης βακτηρίων στο πεπτικό σύστημα (δυσαπορρόφηση υδατανθράκων).\nΕξέταση απορρόφησης ξυλόζης - για την αξιολόγηση της πέψης των υδατανθράκων.\nΕξέταση απορρόφησης λακτόζης - αν και η εξέταση αυτή χρησιμοποιείται κυρίως για την ανίχνευση ανεπάρκειας του ενζύμου λακτάση (δυσανεξία στη λακτόζη) μπορεί μερικές φορές να χρησιμοποιηθεί για τον εντοπισμό δυσαπορρόφησης.\nΜερικές φορές απαιτούνται εξετάσεις για τον έλεγχο του πεπτικού συστήματος, του ήπατος και του παγκρέατος. Αυτές μπορεί να είναι:\nΕνδοσκοπική παλίνδρομη χολαγγειο-παγκρεατογραφία (ERCP).\nΜάθετε περισσότερα σχετικά με αυτές τις διαδικασίες απεικόνισης στο Radiologyinfo.org.


Αρώματα> Επώνυμα αρώματα>Lancome Magie Noire Eau de Toilette 75ml.\nWella Professional Koleston Perfect Pure Naturals 60ml N°9/00 Ξανθό Πολύ Ανοιχτό Φυσικό Έντονο\nΜια αινιγματική δύναμη.\nΤο πιο ανατολίτικο από όλα τα ανατολίτικα, το πιο μαγευτικό από όλα τα ελιξίρια.\nΤο Magie Noire αιχμαλωτίζει όλο το μυστήριο και τη γοητεία της Ανατολής για να σαγηνεύσει τις αισθήσεις.\nΟι γυναίκες αφήνονται σε αυτό το άρωμα σαν να ήταν ο πιο παθιασμένος έρωτας, ενώ οι άντρες δεν μπορούν να αντισταθούν στην σαγηνευτική του δύναμη.\nΚυκλοφόρησε το έτος 1978 και αρωματοποιός του είναι ο Gerard Goupy.\nΚασσία, βατόμουρο, περγαμόντο, γάλβανο και υάκινθος\nΤουμπερόζα, γιασεμί, μέλι, κέδρος, κρίνος της κοιλάδας και Ylang Ylang\nΜπαχαρικά, σανταλόξυλο, κεχριμπάρι, πατσουλί, μόσχος και βέτιβερ\nΚορυφή Κασσία, βατόμουρο, περγαμόντο, γάλβανο και υάκινθος\nΚαρδιά Τουμπερόζα, γιασεμί, μέλι, κέδρος, κρίνος της κοιλάδας και Ylang Ylang\nΒάση Μπαχαρικά, σανταλόξυλο, κεχριμπάρι, πατσουλί, μόσχος και βέτιβερ


Συγγραφέας : Σπαντιδάκης Ιωάννης Γ.\nISBN : 960-351-867-0\nΚατηγορίες : Κηπουρική\nΟ Γιάννης Σπαντιδάκης γεννήθηκε στα Χανιά και μεγάλωσε στη Νέα Σμύρνη όπου τελείωσε την Ευαγγελική Σχολή. Το 1960, πήρε το πτυχίο Ανώτατης Γεωπονικής Σχολής Αθηνών (Τμήμα Δενδροκομίας και Ανθοκομίας). Έκτοτε υπηρέτησε τον τομέα της Κηποτεχνίας, από διάφορες δημόσιες θέσεις αλλά και ως ελεύθερος επαγγελματίας. Ανέλαβε τη Διεύθυνση Κήπων και Δενδροστοιχιών του Δήμου Αθηναίων και σχεδίασε τις βάσεις του εκσυγχρονισμού της (1966-1970). Στη συνέχεια, εργάστηκε στον Ελληνικό Οργανισμό Τουρισμού (1970-1996) όπου απέκτησε μεγάλη πείρα από τη διαχείριση (μελέτη - επίβλεψη - κατασκευή) των μεγάλων κηποτεχνικών έργων που υλοποίησε ο ΕΟΤ την περίοδο εκείνη σε όλη την Ελλάδα.\nΈχει λάβει μέρος σε πολλά συνέδρια και ημερίδες. Στις δημοσιεύσεις του περιλαμβάνονται: 1. Άρθρα σε πολλά περιοδικά (Νέα Αγροτική Επιθεώρηση, Κηφισός, Νέα της Εκάλης, Golf in Greece, Γεωργική Τεχνολογία, Τουρισμός και Οικονομία, VITA κ.ά.) 2. Σημειώσεις Ανθοκομίας - Χλοοτάπητες (Πολυγραφημένες) (ΙΓΕ - 1974) 3. Σειρά εκλαϊκευτικών άρθρων κηποτεχνίας (Εφημερίδα Απογευματινή - 1985) 4. Γράστις - Επιστήμη και Τεχνική του χλοοτάπητα (Εκδόσεις Σταμούλη, 1999) 5. Κηποτεχνικές κατασκευές (Παραγγελία Παιδαγωγικού Ινστιτούτου 2000) σε συνεργασία με τους Π. Μαρσέλο και Π. Νεκτάριο 6. Φυτά κήπου και βεράντας (Ένθετο περιοδικού VITA 2001) Είναι μέλος της Ελληνικής Εταιρείας Προστασίας Περιβάλλοντος και Πολιτισμού, της Ελληνικής Εταιρείας Προστασίας της Φύσεως, του Ελληνικού ICOMOS, του Golf Course Superintendents Association of America, European Turfgrass Society κ.ά.\nΟ τέλειος κήπος\nΣχεδιάζω το δικό μου κήπο


Εύκολα οι Νέες Εργοτέλη, 7-0 τη Βασίλισσα Νότου στον Κουτσουρά | athlitiko\nΕύκολα οι Νέες Εργοτέλη, 7-0 τη Βασίλισσα Νότου στον Κουτσουρά\nΠοδόσφαιρο Γυναικών | 9 Μαρτίου 2020, 0:16\nΟι Νέες Εργοτέλη επικράτησαν στον Κουτσουρά της Βασίλισσας Νότου με 7-0 για το κύπελλο Γυναικών Κ16 μετατρέποντας τη ρεβάνς σε τυπική διαδικασία.\nΟ χορός των τερμάτων άνοιξε στο 19ο λεπτό όταν -μετά από ασίστ της Δρακογιαννάκη- η Λάρου άνοιξε το σκορ (0-1). Ένα λεπτό αργότερα (20′) η Περάκη με σουτ σημείωσε το 0-2. Προτού κοπάσουν οι πανηγυρισμοί, στο 23′, η Λάρου με απευθείας εκτέλεση φάουλ ανέβασε τον δείκτη του σκορ στο 0-3 με το δεύτερο προσωπικό της τέρμα.\nΣτο 31ο λεπτό η Δρακογιαννάκη βρήκε την Στρατάκη και αυτή σκόραρε για το 0-4. Στο 35′ η Λάρου έκανε χατ τρικ αι το 0-5, σκορ με το οποίο ολοκληρώθηκε το πρώτο ημίχρονο. Δύο ακόμη τέρματα πέτυχαν οι φιλοξενούμενες στην επανάληψη.\nΗ Περάκη “χτύπησε” εις διπλούν στο δεύτερο ημίχρονο. Στο 50ο λεπτό διαμόρφωσε το 0-6 και στο 77′ έκανε κι αυτή χατ τρικ για το τελικό 0-7. Ο επαναληπτικός, ο οποίος θα έχει τυπικό χαρακτήρα, θα διεξαχθεί στις 5 Απριλίου στο Ηράκλειο.\nΔιαιτητής: Καραγιαννόπουλος (Ρεθύμνου) Βοηθοί: Λιοδάκης – Κελεσίδης (Ρεθύμνου)\nΒασίλισσα Νότου: Α. Χαραλαμπάκη (46′ Λαθουράκη), Καρκελή, Μπλαζαντωνάκη (46′ Τελώνη), Παρακεντάκη, Λούσι (66′ Μ. Χαραλαμάκη), Σαμιωτάκη, Ζερβάκη, Ασπραδάκη, Μπουρλάκη, Παλλιούδη, Μαυραντωνάκη (64′ Καλιοντή).\nΝέες Εργοτέλη: Χαριστάκη, Εργαζάκη, Στρατάκη, Καπνιστού, Γιαπρά, Μανουσάκη, Σκεπάρνη (61′ Ζαχαριουδάκη), Λαμπράκη (71′ Ντελάκη), Περάκη, Λάρου, Δρακογιαννάκη (71′ Μπάνκς).\nΕυχαριστήρια ανακοίνωση: «Οι Νέες Εργοτέλη, παίκτριες, διοικούντες και όλα τα μέλη της αποστολής ευχαριστούν τους ανθρώπους της Βασίλισσας Νότου για την άψογη φιλοξενεί που τους παρείχαν.»\nΈτοιμη η Βασίλισσα για το ματς με ΑΟΧ\nΝέα κλήση στην Εθνική για Σαρρή, Σιδηρά\nΜετά την αποστολή και η ανακοίνωση της απόκτησης για την Κιουτάχιαλη\n20:12 Ποδόσφαιρο Γυναικών\n18:50 Ποδόσφαιρο Γυναικών\n18:05 Ποδόσφαιρο Γυναικών\n16:44 Ποδόσφαιρο Γυναικών\nΕτοιμα τα κορίτσια του Εργοτέλη για το 2/2\nΤερματοφύλακας από την Ισλανδία στον ΟΦΗ


Clásico στον ημιτελικό του Supercopa! - Ισπανία - SPORT 24\nΕπιμέλεια: Γιάννης Σταυρουλάκης Δημοσίευση: 05 Σεπ. 2016 10:35\nΗ Μπαρτσελόνα των Μπαρτζώκα, Περπέρογλου θα αντιμετωπίσει τη Ρεάλ Μαδρίτης ενώ η διοργανώτρια Λαμποράλ Κούτσα θα παίξει με την Γκραν Κανάρια στους ημιτελικούς του ισπανικού Supercopa που θα διεξαχθεί στη Βιτόρια.\nΤο Supercopa θα διεξαχθεί φέτος στη Fernando Buesa Arena της Βιτόρια το διήμερο 23-24 Σεπτεμβρίου, εκεί όπου η διοργανώτρια Λαμποράλ Κούτσα, η Ρεάλ Μαδρίτης, η Μπαρτσελόνα και η Γκραν Κανάρια θα διεκδικήσουν τον πρώτο τίτλο της χρονιάς στην Ισπανία.\nΣήμερα (5/9), λοιπόν, πραγματοποιήθηκε η κλήρωση των ημιτελικών, βγάζοντας... Clásico! Έτσι, λοιπόν, οι "μπλαουγκράνα" των Γιώργου Μπαρτζώκα και Στράτου Περπέρογλου θα αντιμετωπίσουν την πρωταθλήτρια Ισπανίας Ρεάλ ενώ η διοργανώτρια Λαμποράλ Κούτσα θα διεκδικήσει την πρόκριση στον τελικό κόντρα στην Γκραν Κανάρια.\nΟ ΠΡΟΠΟΝΗΤΗΣ ΤΗΣ ΜΠΑΡΤΣΕΛΟΝΑ ΓΙΑ ΤΟ SUPERCOPA


Πώς θα αποκτήσω μεγαλύτερα χέρια;\nΠρώτη καταχώρηση: Τετάρτη, 13 Ιανουαρίου 2016, 22:00\nΑρκετοί προπονητές δεν συνιστούν πολλές ασκήσεις και επαναλήψεις για την ανάπτυξη των δικεφάλων και τρικέφαλων, ειδικά για τους αρχάριους, 2 ασκήσεις για δικέφαλα και τρικέφαλα 2 φορές τη βδομάδα με 3 έως 4 set το πολύ αρκούν.\nΘα παρατηρήσετε αρκετούς προχωρημένους που γυμνάζονται στα γυμναστήρια να έχουν μία ολόκληρη μέρα αφιερωμένη στη προπόνηση των χεριών ή να προπονούν τα δικέφαλα και τα τρικέφαλα στο τέλος των προπονήσεων του άνω σώματος. Ωστόσο το μήνυμα είναι σαφές, το λιγότερο είναι και το καλύτερο και να γιατί. Τα δικέφαλα δουλεύουν σκληρά σε κάθε άσκηση που γίνεται για την πλάτη. Οι έλξεις στο μονόζυγο ή η κωπηλατική γυμνάζουν ιδιαίτερα τα δικέφαλα μαζί με τη πλάτη. Τα τρικέφαλα από την άλλη προπονούνται ταυτόχρονα με το στήθος και τους ώμους στις ανάλογες ασκήσεις. Για τους παραπάνω λόγους δεν χρειάζεται να τα βομβαρδίζετε στις προπονήσεις.\nΓια να αποκτήσετε όγκο και να δυναμώσετε τα χέρια σας προσπαθήστε να δυναμώσετε συνολικά δε θα δείτε ποτέ κάποιον ο οποίος σπρώχνει πολλά κιλά στο πάγκο (που θεωρείται άσκηση για το στήθος) να έχει αδύνατα χέρια.\nΜία ακόμη συμβουλή για τη προπόνηση τρικέφαλων. Όταν προπονείται τα τρικέφαλα σας μην φορτώνεται υπερβολικά κιλά, 3 έως 5 set από 8 επαναλήψεις και πάνω μέχρι 2 φορές τη βδομάδα. Το να φορτώνετε κιλά στις ασκήσεις και να εκτελείτε αρκετά set μπορεί να δημιουργήσει προβλήματα στους αγκώνες σας με αποτέλεσμα να περιορίσετε τις προπονήσεις σας σε όλα τα υπόλοιπα.\nΕπιμέλεια : Τόγιας Κων/νος\nΤελευταία ενημέρωση: Τετάρτη, 13 Ιανουαρίου 2016, 22:00\nΓεννηματά: «Αναποτελεσματικότητα, αδιαφάνεια, συγκεντρωτισμός, καλλιεργούν την καχυποψία»


Οι "άγνωστες" παραλίες της αν. Αττικής - Υπέροχες και ιδανικές για οικογένειες με μικρά παιδιά (vid) - Passenger\nΟι “άγνωστες” παραλίες της αν. Αττικής – Υπέροχες και ιδανικές για οικογένειες με μικρά παιδιά (vid)\nΗ Τσονίμα, σαν μεγαλύτερη, έχει τον κατάλληλο χώρο για παιχνίδι στην άμμο, ενώ τα λειασμένα βράχια στα δύο της πλάγια, φιλοξενούν συνεχώς απλωμένες θαλάσσιες πετσέτες και κόσμο που αναζητά την ζωογόνα παρέα του ήλιου. Περιμετρικά της παραλίας η σκιά από τα ρείκια φτάνει να γίνεται δυσεύρετη τα Σαββατοκύριακα, μα αυτό δεν πτοεί κανέναν, αρκεί να φέρει μαζί του τη δική του ομπρέλα και τις κατάλληλες προμήθειες για μια ατελείωτη μέρα στη θάλασσα. Το μικρό καφέ στην άκρη του δρόμου μπορεί να προσφέρει φαγητό, καφέ μέχρι και γλυκό νερό για ντουζ. Όσο για το παρκάρισμα, υπάρχουν μέρες που μπορεί πραγματικά να σας δυσκολέψει, καθώς η παραλία βρίσκεται στην κορυφή της προτίμησης των ντόπιων των γύρω περιοχών.\nΑπολαύστε τις από ψηλά μέσα από ένα video του Travel Inspiration:\nΑγροτουρισμός: Στόχος να έρθει ο επισκέπτης σε επαφή με τη φύση


O Sam Smith με το πρωτοποριακό του στυλ\nΤον Οκτώβρη του 2012 γνωρίσαμε τον Sam Smith μέσα από το πρωτοποριακό single “Latch” των Disclosure. O Samuel Frederick Smith, όπως είναι ολόκληρο το όνομά του, είχε ήδη ξεκινήσει τα πρώτα του βήματα στη μουσική από το 2010 με τα single “Bad Day All Week” και “When It’s Alright”. Από το 2014 μέχρι και σήμερα, φιγουράρει στη λlστα των καλλιτεχνών με τις περισσότερες πωλήσεις single στις Ηνωμένες Πολιτείες. Το “Stay With Me” έγινε πάνω από 10 φορές πλατινένιο με +4 εκατομμύρια πωλήσεις. Σήμερα, κατέχει μια αξιοσέβαστη θέση στη λίστα με τους καλύτερους τραγουδιστές της γενιάς του, κερδίζοντας 4 βραβεία Grammy, 3 βραβεία Brit καθώς και ένα Όσκαρ.\nΗ διεθνής αναγνώριση του Sam Smith\nΜε την κυκλοφορία του πρώτου προσωπικού του άλμπουμ “In the Lonely Hour” το 2014, o Sam Smith κατάφερε να αναγνωριστεί παγκοσμίως και να αποκτήσει το δικό του κοινό. Μέσα σε λίγους μόνο μήνες έγινε το δεύτερο άλμπουμ με τις περισσότερες πωλήσεις στις Ηνωμένες Πολιτείες μετά το “1989” της Taylor Swift, κάνοντας την εμφάνισή του στη δεύτερη θέση του US Billboard 200. To 2015 έγινε το δεύτερο άλμπουμ με τις περισσότερες πωλήσεις και για το Ηνωμένο Βασίλειο. Μέχρι και σήμερα ακολούθησαν singles με εξαιρετική πορεία στα charts. Μερικά από αυτά είναι το “Dancing with a Stranger”, το “To Die for” και το “I’m Ready”.\nΑκούστε εδώ το “Writing’s On The Wall”, soundtrack της ταινίας Spectre του James Bond.\nTο νέο single του Sam Smith\nΈχει περάσει αρκετός καιρός από τότε που ο Sam Smith μας χάρισε κάποιο νέο τραγούδι. Αυτό άλλαξε πρόσφατα, αφού πριν 3 βδομάδες κυκλοφόρησε το “Love Me More". Το τραγούδι γράφτηκε από τον ίδιο και μία ομάδα συνθετών όπως ο Jimmy Napes. Χαρακτηρίστηκε ως ένα μελαγχολικό κομμάτι που μετατρέπεται ως ένα αυτοδυναμωτικό ύμνο. Το βίντεο του τραγουδιού περιλαμβάνει μοντάζ του Sam από την παιδική του ηλικία ως και την αρχή της καριέρας του. Χαρακτηρίζεται επίσης ως ένας φόρος τιμής στο τραγούδι του “Stay With Me”, που κυκλοφόρησε το 2014.\nΑκούστε εδώ το ''Love Me More"\nΑν και κυκλοφόρησε στα τέλη Απριλίου, το Love Me More έκανε την εμφάνισή του στα αμερικανικά ραδιόφωνα αρχές Μαΐου. Η νέα επιτυχία του Sam Smith ήδη φιγουράρει στο US Billboard Hot 100, στη θέση 94.\nΟ Sam Smith ξεχωρίζει για το φωνητικό του στυλ στην playlist του Light Radio Net!


Itea net : Γνωρίζει τους κομματικούς της περιοχής η Περιφερειάρχης\nΓνωρίζει τους κομματικούς της περιοχής η Περιφερειάρχης\nΤις ημέρες των γιορτών η νέα Γενική Γραμματέας Περιφέρειας Στερεάς Ελλάδας κ. Κατερίνα Διαμαντοπούλου είπε να γνωρίσει την περιφέρεια της.\nΤην ημέρα της Πρωτοχρονιάς βρέθηκε στη Νομαρχία Βοιωτίας όπου συζήτησε με τον Νομάρχη κ. Κλέαρχο Περγαντά, βουλευτές, τον Δήμαρχο Λειβαδιάς, Αντινομάρχες, τον πρόεδρο της ΤΕΔΚ, εκπροσώπους επιμελητηρίων και παραγωγικών τάξεων.\nΤην επομένη βρέθηκε στην Φωκίδα όπου επισκέφτηκε στις έδρες τους το Δήμαρχο ... Άμφισσας και το Δήμαρχο Γαλαξιδίου και άλλους εκπροσώπους της αυτοδιοίκησης και συζήτησαν εκτενώς για τα πολλά προβλήματα της περιοχής.\nΕνδιαμέσως η κ. Κατερίνα Διαμαντοπουλου πέρασε ιδιωτικώς από διάφορα χωριά, έκατσε - και έκανε και τις διακοπές της.\nΕπιχείρηση τρομολαγνεία με την δίκη στην Άμφισσα\nΣτους δρόμους οι αγρότες ...\nΓνωρίζει τους κομματικούς της περιοχής η Περιφερε...\nKοράκια πάνω από την Άμφισσα (Φωκικός-Βέροια 0-0)\nΔεν μαζεύουν τα χρήματα και βάζουνε εμάς να μαζεύο...\nΗ Φωκίδα το σωτήριον έτος 1910\nΣε περίπτωση σεισμού αυξημένη επικινδυνότητα ζημι...


Άγγελος Λάτσιος: Με 4 φωτογραφίες αποθέωσε τη μητέρα του στο Instagram - Mothersblog.gr\n«Μαμά, χάρη σε σένα είμαι αυτός που είμαι σήμερα!»\nΟ Άγγελος Λάτσιος έχει αδυναμία στη μητέρα του και αυτό δεν κρύβεται.\nΟ ίδιος αν και σπάνια δημοσιεύει κοινές φωτογραφίες με τη μητέρα του στο Instagram, όταν το κάνει φροντίζει να την αποθεώνει και να της δείχνει με τον δικό του μοναδικό τρόπο, πόσο περήφανος νιώθει που την έχει για μαμά του και πώς ό,τι έχει κάνει μέχρι σήμερα και για το ποιος είναι, το χρωστάει σε εκείνη.\nΟι φωτογραφίες που έχει δημοσιεύσει μαζί της; Μετρημένες στα δάχτυλα του ενός χεριού. Τέσσερις!\nΤέσσερις φορές αποθέωσε τη μητέρα του στο Instagram και ο λογαριασμός του γέμισε με likes και σχόλια, με πιο πρόσφατη τη φωτογραφία που δημοσίευσε σε Insta story πριν μερικές ημέρες!\n«Μαμα χαρη σε σενα ειμαι αυτος που ειμαι σημερα! Περναμε αρκετες δυσκολες στιγμες αλλα σημασια εχει να κραταμε τα ευχαριστα λοβ γιου ρε τρεληηηηη», σχολίασε κάτω από μια φωτογραφία του, ενώ κάτω από μια άλλη έγραψε: «Ταξιδάκια στο Αιγαίο με την μανa μουυυ #motherandson Μανουλααα Σαγαπαωωωωω».\n«Xronia polla mama @elenimenegaki sagapo.. para poli», ήταν το σχόλιο κάτω από τη φωτογραφία που δείχνει την Ελένη Μενεγάκη να φιλά τον γιο της τρυφερά στο μέτωπο.\nΌσο για την τελευταία φωτογραφία που δημοσίευσε σε Insta story; Η Ελένη μιλά στο κινητό της και ο Άγγελος τη φωτογραφίζει ενώ του χαμογελά!\n«Queen», είναι το σχόλιό του τονίζοντας ότι η μαμά του είναι η «Βασίλισσά» του.\nΌπως φαίνεται, τη μανούλα του την αγαπά πολύ και το δείχνει με κάθε ευκαιρία!